title: Kukkaismyyjä

text: Kukkaismyyjä on taiteilija Elga Sesemannin öljyvärein pahville maalaama työ vuodelta 1946. Se on kooltaan 53×42,5 cm. Ateneumin taidemuseo osti maalauksen kokoelmiinsa vuonna 1994.


title: Kukkaismyyjä

text: Sesemann kuvasi usein katunäkymiä ja interiöörejä, joiden autiutta yksinäinen ihmishahmo korostaa. Hän kuului sodanjälkeisen Suomen naistaiteilijoihin aikana, jolloin oli etsittävä uusia todellisuuden hahmottamisen tapoja. Tuolloin alkoivat Suomessa taas naistaiteilijat päästä esiin useamman vuosikymmenen kestäneen vaikeamman vaiheen jälkeen.


title: Kukkaismyyjä

text: Sesemannin värimaailma on vaaleasävyinen, aistillinenkin. "Kukkaismyyjän" hän maalasi käyttäen leveää sivellintä ja palettiveitsitekniikalla levitettävää pastamaista värimassaa. Maalaukseen kukkakoju tuo inhimillisen, arkisesta toimeliaisuudesta kertovan ulottuvuuden.


title: MaliVai Washington

text: MaliVai ”Mal” Washington (s. 20. kesäkuuta 1969 Glen Cove, New York) on yhdysvaltalainen entinen tennispelaaja. Parhaimmillaan hän oli kaksinpelissä ATP-listan sijalla 11 lokakuussa 1992. Hän voitti urallaan neljä ATP-turnausta kaksinpelissä.


title: MaliVai Washington

text: Washington kilpaili ammattilaistasolla kymmenen vuoden ajan (1989–1999), kunnes vasen polvivamma päätti hänen uransa. Vuonna 1996 hän eteni Wimbledonissa loppuotteluun, jossa hävisi Richard Krajicekille.


title: Tuhlaajapoika (maalaus)

text: Tuhlaajapoika on taiteilija Åke Mattasin (1920-1962) öljyvärein pahville vuonna 1946 maalaama maalaus, 87,5×50 cm. Ateneumin taidemuseo osti maalauksen kokoelmiinsa vuonna 1967.


title: Tuhlaajapoika (maalaus)

text: Åke Mattasille oli ominaista piirustuksellinen siveltimenkäyttö ja niukka, mutta intensiivien väriasteikko. Hän jätti taidekoulun keväällä 1946 ja samoihin aikoihin syntyi "Tuhlaajapoika". Maalauksessa nähdään väsähtänyt keikari, joka kokee hieman syyllisyyttä siitä ettei ole pystynyt vastaamaan kotinsa odotuksiin.


title: Tuhlaajapoika (maalaus)

text: Timo Huusko: Åke Mattas: Tuhlaajapoika. Teoksessa Ateneum- opas. Toim. Timo Huusko, 2007, s.104.


title: Kaasukello

text: Kaasukello on kaasun varastointiin tarkoitettu kaasusäiliö, joita on kaasutehtaiden yhteydessä. Kaasukellossa on pohjalla rautainen vedellä täytetty allas. Altaassa on muutamasta sisäkkäisestä kaasutiiviisti toisiinsa liitetystä sylinteristä muodostuva teleskooppisesti nouseva laitteisto, sisimmässä sylinterissä on katto. Kun kaasua virtaa kaasukelloon enemmän kuin sitä poistuu kulutukseen, teleskooppiset säiliöt nousevat kaasun tilavuuden kasvaessa. Kun kaasua kulutetaan enemmän kuin tuotetaan, teleskooppisäiliöt laskevat. Sisimmän sylinterin paino saa aikaan kaasuverkostossa olevan paineen. Kaasu virtaa tuotannosta kelloon ja kellosta kulutukseen putkia pitkin, kellon pohjan kautta. Kaasuverkostossa oleva paine on vakio, joten säiliöstä lähtevässä putkessa on paineensäätäjä.


title: Kaasukello

text: Kaasukellosta on käytetty englanninkielistä nimitystä "gasometer". Se oli kaasua varastoiva iso säiliö eikä "kaasumittari", joka olisi sanan suora käännös. Suomessa käytettiin lehdissä ensin 1800-luvun puolivälissä nimitystä "gasometer" ja sen jälkeen ruotsiksi "gasbehållare" ja "gasklocka". Tämä kääntyi 1880-luvulla suomeksi "kaasukelloksi".


title: Kaasukello

text: Kaasukellon pohja-astia on täynnä vettä. Jokaisen nousevan sylinterin seinien alareunassa on ulkopinnassa kouru, joka myös täyttyy vedellä. Kun kaasua virtaa säiliöön, sylinteri nousee ja sen alareunan kouru painuu lomittain seuraavaksi uloimman sylinterin yläreunassa olevaa, säiliön sisäänpäin suuntautuvaa alassuin olevaa kourua vasten. Vesilukko tiivistää liitoksen kaasutiiviiksi. Kaasukellossa on säiliön ympärillä teräsjohteet, joihin nousevat ja laskevat sylinterit tukeutuvat.


title: Kaasukello

text: Helsingin Sörnäisissä Suvilahden alueella on kaksi kaasukelloa. Ne on poistettu käytöstä 1990-luvulla. Vanhempi Suvilahden kaasukelloista on valmistunut vuonna 1910, sen tilavuus on noin 30 000 kuutiometriä ja siinä on ympärillä tiilinen suojarakennus. Toinen kaasukello on ilman suojarakennusta, tilavuudeltaan se on noin 50 000 kuutiometriä ja se on valmistunut 1929. Molemmat kaasukellot odottavat kunnostusta.


title: Kaasukello

text: Kampin kaasukello Helsingissä sijaitsi Eteläisen Rautatiekadun ja Runeberginkadun kulmauksessa, vuonna 1907 (tai 1910) rakennetun kaasukellon oli suunnitellut arkkitehti Karl Lindahl. Se rakennettiin kun yksityinen kaasuyhtiö siirtyi kaupungin haltuun ja siirtyi Sörnäisiin. Kampin kaasukellon purkamisesta tehtiin päätös alkuvuodesta 1966.


title: Kaasukello

text: Säiliön tilavuus oli alkujaan 9 000 kuutiometriä, mutta alaosa 8,5 metrin korkeudelle oli sittemmin täytetty vedellä. Kaasuvalojen aikaan sieltä sytytettiin kaupungin kaasuvalot. Kaasuvalo oli tullut Helsingissä käyttöön 1860. Valot sammutettiin 7. joulukuuta 1941 pommitusten vuoksi, eikä niitä sen jälkeen enää sytytetty vaan ne purettiin pois.


title: Kaasukello

text: Turussa on jäljellä yksi kaasukello, joka on valmistunut 1912. Kaasukellossa on tiilinen suojarakennus. Säiliön tilavuus oli 10 000 kuutiometriä. Kaasuntuotanto lopetettiin 1973. Kaasukello on uusiokäytössä: sen sisällä on ollut vuodesta 2003 lähtien 6 000 kuution lämpöakku. Kaasukellon vieressä on teräksinen kaasupallo, kaasun tilapäiseen varastointiin tarkoitettu vuonna 1937 valmistunut korkeapainesäiliö, jonne mahtui 3 500 kuutiota kaasua.


title: Kaasukello

text: Viipurin viimeisin kaasukello on rakennettu 1930. Se purettiin neuvostoaikana tarpeettomana, koska kaupungissa oli siirrytty maakaasun käyttöön.


title: Kaasukello

text: Raahen terästehtaalla on ja on ollut yhteensä kolme kaasukelloa. Vanhin teräksinen on purettu kun uusin, Suomen uusin kaasukello valmistui 1990-luvulla. Tämän lisäksi tehtaalla on teräksinen kaasukello 1970-luvulta edelleen käytössä. Kaasukellot ovat tasapainottamassa prosessikaasujen − masuuni- ja koksikaasun − tuottoa ja kulutusta.


title: Aiga Grabuste

text: Aiga Grabuste (s. 24. maaliskuuta 1988 Rēzekne) on latvialainen seitsenottelija.


title: Aiga Grabuste

text: Vuonna 2006 Grabuste sijoittui yhdeksänneksi alle 20-vuotiaiden MM-kilpailuissa pistein 5443. Seuraavana vuonna hän voitti kultaa alle 20-vuotiaiden EM-kilpailuissa Hengelossa. Osakan MM-kilpailuissa 2007 Grabuste sijoittui 17:nneksi 6019 pisteellä. Pekingin olympialaisissa 2008 hän sijoittui 19:nneksi. Berliinin MM-kilpailuissa 2009 hän oli 13:s ja Daegun MM-kilpailuissa 2011 12:s. Helsingin EM-kilpailuissa 2012 hän sijoittui alun perin neljänneksi, mutta nousi myöhemmin kolmanneksi Ljudmyla Josypenkon hylkäyksen jälkeen. Lontoon olympialaisissa hän keskeytti seitsenottelun.


title: Aiga Grabuste

text: "Lähde: IAAF"


title: Irlannintyöhevonen

text: Irlannintyöhevonen () on irlantilainen hevosrotu. Se luokitellaan joskus kevyeksi lämminveriseksi, joskus kevyttyyppiseksi kylmäveriseksi. Se onyksivärinen, usein kimo, ja säkäkorkeudeltaan 152-173 cm.


title: Renault Billancourt -moottori

text: Billancourt-moottori oli Renaultin toisen maailmansodan aikana suunnittelema moottori. Moottorin suunnitteli insinööri Fernand Picard insinööri. Se oli suunniteltu asennettavaksi täysin uuteen pieneen henkilöautomalliin Renault 4CV:hen. Myöhemmin Billancourt-moottoriperheen eri kehitysversiot löysivät tiensä uudempien mallien voimanlähteeksi, perheautoista urheiluautoihin ja myös pakettiauto Estafetteen. Moottori oli eri kehitysversioina tuotannossa 1947–84, ollen Renaultin pitkäikäisimpiä moottoreita. Se saavutti maineen luotettavana ja taloudellisena voimanlähteenä. Renault korvasi tämän moottorin Renault Cléon-moottorilla, jota valmistettiin 1962–2004. Moottorin tehokkainta versiota kutsutaan Ventoux -moottoriksi.


title: Renault Billancourt -moottori

text:
Billancourt-moottori on nelisylinterinen, nestejäähdytteinen OHV-rivimoottori. Lohko on valurautaa, sylinterikansi alumiinia. Renault valmisti moottoria vuosina 1947–1984 iskutilavuuksilla 603 cc, 748 cc, 782 cc ja 845 cc. Iskutilavuuden muutos saatiin aikaan porausta suurentamalla, kaikkien versioiden iskunpituus on 80 mm.
Moottorit on numeroitu pääversion kominumeroisella tunnuksella ja sen lisäosalla, joka tarkentaa variantin.
poraus: 55 mm, 760 cc, kaasutin yksikurkkuinen Solex, puristussuhde 6,75:1, teho 17 hv / 3500 rpm, vääntö 46 Nm / 1500 rpm


title: Renault Billancourt -moottori

text:
662-1L
muuten sama kuin 662-1, mutta puristussuhde 7,25:1, teho 21 hv / 4200 rpm, vääntö 47 Nm / 2100 rpm


title: Renault Billancourt -moottori

text: poraus 54,5 mm, 747 cc, kaasutin yksikurkkuinen Solex, puristussuhde 6,75:1, teho 18 hv / 4000 rpm, vääntö 46 Nm / 1600 rpm


title: Renault Billancourt -moottori

text:
662-2L
muuten sama kuin 662-2, mutta puristussuhde 7,25:1, teho 21 hv / 4200 rpm, vääntö 47 Nm / 2100 rpm


title: Renault Billancourt -moottori

text:
680-01
muuten sama kuin 662-2, mutta puristussuhde 8,5:1, teho 24 hv / 4500 rpm, vääntö 48 Nm / 2500 rpm


title: Renault Billancourt -moottori

text:
662-2
kaasutin 2-kurkkuinen Solex


title: Renault Billancourt -moottori

text: poraus 55,8 mm, 782 cc, kaasutin yksikurkkuinen Solex puristussuhde 8,5:1, teho 27 hv / 4700 rpm, vääntö 51 Nm / 2500 rpm


title: Renault Billancourt -moottori

text: poraus 58 mm, 845 cc,


title: Renault Billancourt -moottori

text: 670-01 , kaasutin yksikurkkuinen Solex, puristussuhde 7,25:1, teho 30 hv / 4250 rpm, vääntö 66 Nm / 2000 rpm


title: Renault Billancourt -moottori

text: 670-03, muuten sama kuin 670-01 mutta teho 32 hv / 5000 rpm


title: Renault Billancourt -moottori

text: 670-05, kaasutin yksikurkkuinen Solex, puristussuhde ja suoritusarvot vaihtelevat


title: Renault Billancourt -moottori

text: Ventoux 1093: 1961–63, kaasutin kaksikurkkuinen Solex, puristussuhde 9,2:1, teho 49 hv / 5600 rpm, vääntö 66 Nm / 4700 rpm


title: Renault Billancourt -moottori

text: 800-01, kaasutin yksikurkkuinen Zenith, puristussuhde 8:1, teho 30 hv / 4700 rpm, vääntö 68 Nm / 2300 rpm


title: Renault Billancourt -moottori

text: 800-01 / B1b: kaasutin yksikurkkuinen Zenith, puristussuhde 8:1, teho 34 hv / 5000 rpm, vääntö 58 Nm / 2500 rpm


title: Renault Billancourt -moottori

text: 690-01, poraus 49 mm, 603 cc, yksikurkkuinen kaasutin, puristussuhde 8,5:1, teho 23 hv / 4800 rpm, vääntö 42 Nm


Jääkiekon nuorten maailmanmestaruuskilpailut 1975 pelattiin Kanadassa ja maailmanmestaruuden voitti Neuvostoliitto.


title: Chase Tower (Oklahoma City)

text: Chase Tower (tunnetaan myös nimellä Cotter Ranch Tower) on pilvenpiirtäjä Oklahoma Cityn kaupungissa Oklahoman osavaltiossa Amerikan Yhdysvalloissa. Rakennuksen aikasempia nimi on ollut "Liberty Tower" ja "Bank One Tower". Chase Tower on ollut vuodesta 1972 Oklahoma Cityn korkein rakennus, mutta vuonna 2012 valmistuva Devon Tower tulee ohittamaan Chase Towerin 10 metrillä, jolloin siitä tulee korkein rakennus kaupungissa. Rakennuksessa on myös ravintola. Rakennuksen omistaa Cotter Ranch Properties.


title: Muurahaispuu (romaani)

text: Muurahaispuu on J. Pekka Mäkelän vuonna 2012 ilmestynyt romaani.


title: Voltron: Defender of the Universe

text: Voltron: Defender of the Universe on yhdysvaltalais-japanilainen 124-osainen animesarja, jota esitettiin Yhdysvalloissa vuosina 1984–1985. Sarja perustuu japanilaisiin animesarjoihin "Beast King GoLion" ja "Armored Fleet Dairugger XV". Sarja nousi erittäin suosituksi Yhdysvalloissa 1980-luvulla.


title: Voltron: Defender of the Universe

text:
Sarja kertoo universumin mahtavimmasta robotista Voltronista, joka ajoi universumin pahat roistot pois. Rauhan laskeutuessa Maassa luotiin uusi liitto, joka turvaisi universumin rauhan Voltronin avulla pidemmän aikaa. Pian uusi uhka kuitenkin ilmaantui linnunradalle nimeltä Kuningas Zarkon, jonka johdolla he onnistuivat pääsemään eroon Voltronista, kun noita Haggar onnistui erottamaan Voltronin viiteen osaan. Maan perustaman liiton johtajat lähettivät uudet avaruusseikkailijat etsimään Voltronin viisi osaa. Viisikko löytää pian tiensä kuningas Zarkonin kautta kuningatar Alloran ja Coranin luokse, jossa Voltronia on pidetty piilossa. Viisikko saa lopulta käsiinsä leijonan näköiset robotit, jotka yhdistettynä erikoisavaimella saa aikaan Voltronin. Viisikko käy taistoon kuningas Zarkania ja hänen poikaansa Lotoria vastaan ja suojellakseen universumia ja Arus-planeettaa.
Wizard Magazine listasi vuonna 2001 Voltronin sijalle kolmekymmentä laatimassaan kautta aikain sadan parhaan animaatiosarjan listalle.


title: Voltron: Defender of the Universe

text: Charlton Comics julkaisi vuonna 1985 sarjaan pohjautuvan minisarjakuvan, jonka käsikirjoittivat Henry Vogel ja Mark Lerer.


title: Voltron: Defender of the Universe

text: Sarjan pohjalta julkaistiin videopeli vuonna 2011 PlayStation 3:lle ja Xbox 360:lle. Peliin oli otettu kuvamateriaalia televisiosarjasta välianimaatioita varten.


title: Kansas City Power and Light Building

text: Kansas City Power and Light Building (tunnetaan myös nimillä KCP&L Building ja Power and Light Building, ) on pilvenpiirtäjä Kansas Cityssä Missourin osavaltiossa Amerikan Yhdysvalloissa. Vuonna 2002 rakennus pääsi National Register of Historic Places -rekisteriin. Rakennusta alettiin rakentaa vuonna 1930 ja se valmistui samana vuonna. Rakennus edustaa tyyliltään art decoa.


title: Abell 2029

text: Abell 2029 on suuri galaksijoukko 1,027 miljardin valovuoden (eli 315 megaparsekin) päässä Maasta. Se sijaitsee Neitsyen tähdistössä. Galaksijoukon keskustassa sijaitsee IC 1101, mahdollisesti suurin tunnettu galaksi (halkaisija jopa 6 miljoonaa valovuotta; vrt. Linnunrata 100 000 valovuotta). Abell 2029:n punasiirtymä on 0,0767.


title: Mäkihärkki

text: Mäkihärkki ("Cerastium semidecandrum") on valkokukkainen, kohokkikasveihin kuuluva kuivien kasvupaikkojen kasvi.


title: Mäkihärkki

text: Yksivuotinen tai toisinaan ylitalvinen mäkihärkki kasvaa 5–12 cm korkeaksi. Pysty ja ohut varsi on harmaanvihreä ja ainakin yläosastaan nystykarvainen. Kukattomat tyviversot puuttuvat. Lehdet ovat soikeita. Kukinto on kaksihaarainen viuhko ja kukinnon tukilehdet ovat leveälti kalvolaitaisia. Kukkia on 10–40 kappaletta. Sekä verhiö että teriö ovat viisilehtisiä. Verholehdet ovat 3–5 mm pitkiä, suippoja ja kaljukärkisiä. Matalasti kaksihalkoiset valkoiset terälehdet ovat kaljuja ja verholehtiä lyhyempiä. Heteitä on 5–10 kappaletta. Suomessa mäkihärkki kukkii touko-kesäkuussa. Hedelmä on pitkähkö, kymmenliuskaisesti aukeava kota.


title: Mäkihärkki

text: Mäkihärkki muistuttaa tahmahärkkiä ("Cerastium glutinosum") ja nurmihärkkiä ("Cerastium fontanum").


title: Mäkihärkki

text: Mäkihärkkiä tavataan Euroopassa Pyreneiden niemimaan Etelä- ja keskiosista ja Britteinsaarilta Kreikkaan, Romaniaan, Länsi-Ukrainaan, Puolaan, Baltiaan sekä Fennoskandian eteläosiin. Lisäksi sitä kasvaa muutamin paikoin myös Venäjällä. Euroopan ulkopuolella lajia on tavattu Turkista, paikoin Keski-Aasiasta, Tunisiasta sekä Libyasta. Ihmisen mukana mäkihärkki on kulkeutunut Etelä-Australiaan ja Yhdysvaltoihin, lähinnä itärannikolle. Mäkihärkki on Suomessa eteläinen alkuperäislaji. Sitä kasvaa Ahvenanmaalla, Varsinais-Suomessa, Satakunnassa ja Uudellamaalla.


title: Mäkihärkki

text: Mäkihärkki viihtyy kuivilla, avoimilla kallioilla, aukkoisilla kedoilla, hiekkaisilla mäenrinteillä, dyyneillä, rantavalleilla, sorakuopissa ja tienpietareilla.


title: Tahmahärkki

text: Mäkihärkki ("Cerastium glutinosum", syn. "C. pumilum", "C. pumilum" ssp. "glutinosum") on valkokukkainen, kohokkikasveihin kuuluva kuivien kasvupaikkojen kasvi.


title: Tahmahärkki

text: Ylitalvinen yksivuotinen tahmahärkki kasvaa 5–12 cm korkeaksi. Kasvi on pysty, vaalean- tai kellanvihreä ja nystykarvainen. Kukattomat tyviversot puuttuvat. Lehdet ovat puikeita, joskus soikeita tai suikeita. Kukinto on kaksihaarainen viuhko ja kukinnon tukilehdet ovat kapealti kalvolaitaisia. Kukkia on 4–18 kappaletta. Sekä verhiö että teriö ovat viisilehtisiä. Verholehdet ovat 4–6 mm pitkiä, suippoja ja kaljukärkisiä. Matalasti kaksihalkoiset valkoiset terälehdet ovat kaljuja ja verholehtiä lyhyempiä. Heteitä on 5–10 kappaletta. Suomessa tahmahärkki kukkii touko-kesäkuussa. Hedelmä on pitkähkö, kymmenliuskaisesti aukeava kota.


title: Tahmahärkki

text: Tahmahärkkiä tavataan Euroopassa Välimeren alueelta Britteinsaarten eteläosiin, Tanskaan, Etelä-Ruotsiin ja -Suomeen, Länsi-Viroon, Etelä-Puolaan, Länsi-Ukrainaan, Romaniaan ja Bulgariaan. Yksittäisiä esiintymiä lajilla on Etelä-Ukrainasta ja Kaukasuksen alueelta, sekä Euroopan ulkopuolelta Marokosta, Turkista ja Syyriasta. Tahmahärkkiä on tavattu tulokaslajina myös Yhdysvaltain eteläosista sekä Etelä-Amerikasta. Suomessa tahmahärkki on alkuperäislaji, joka kasvaa levinneisyysalueensa pohjoisrajoilla. Suomessa sitä kasvaa vain Ahvenanmaalla ja Varsinais-Suomessa.


title: Tahmahärkki

text: Tahmahärkki kasvaa kuivilla, aurinkoisilla mäenrinteillä ja kalliokedoilla, varsinkin kalkkialustalla ja lintujen istumapaikoilla. Se viihtyy myös pihakedoilla ja poluilla.


title: David and Jonathan

text: David and Jonathan oli 1960-luvun brittiläinen lauluduo, joka koostui paremmin lauluntekijöinä tunnetuista Roger Cookista ja Roger Greenawaystä.


title: David and Jonathan

text: Bristolilaiset Cook ja Greenaway tutustuivat The Kestrels -nimisessä lauluyhtyeessä ja alkoivat tehdä yhdessä musiikkia vuonna 1965. He työskentelivät 1960-luvun puolivälissä tuottaja George Martinin ohjauksessa ja nauhoittivat vuonna 1966 cover-version The Beatlesin kappaleesta ”Michelle”, joka nousi top 20:een sekä Britanniassa että Yhdysvalloissa. Myöhemmin samana vuonna heidän oma kappaleensa ”Lovers of the World Unite” nousi hitiksi Britanniassa.


title: Tormes

text: Tormes on 284 kilometriä pitkä joki Kastilian ja Leónin itsehallintoalueella Espanjassa. Joki saa alkunsa Prado Tormejónissa Ávilan alueella ja virtaa Salamancan ja Zamoran halki Fermoselleen, missä se laskee Dueroon.


title: Pisuerga

text: Pisuerga on 283 kilometriä pitkä Dueron sivujoki Kastilian ja Leónin itsehallintoalueella Espanjassa. Joki saa alkunsa Valdecebollasin vuorelta Palencian alueella ja virtaa Valladolidin maakunnan halki. Valladolidin kaupungin lähistöllä joki laskee Dueroon.


title: Devil Woman

text: ”Devil Woman” on brittiläinen laulajan Cliff Richardin vuonna 1976 levyttämä musiikkikappale, josta muodostui maailmanlaajuinen hitti. Se nousi ilmestyessään singlenä Britanniassa listasijalle yhdeksän sekä Yhdysvalloissa sijalle kuusi, mikä tekee siitä Richardin menestyneimmän kappaleen Billboard Hot 100 -listalla. Kappale julkaistiin myös Richardin toukokuussa 1976 ilmestyneellä studioalbumilla "I’m Nearly Famous".


title: Devil Woman

text: Kappale on Richardin ainoa, joka on menestynyt paremmin Yhdysvalloissa kuin hänen kotimaassaan Britanniassa.


title: Devil Woman

text: Vaikka kappaleen tekijöiksi on virallisesti merkitty Terry Britten ja Christine Holmes, on ollut kuitenkin kiistoja sen suhteen, ketkä kappaleen todellisuudessa kirjoittivat. Brittenin osuutta ei ole kyseenalaistettu, mutta Christine Holmesin kohdalla sekaannuksia on aiheuttanut muun muassa se seikka, että tämä käytti lukuisia muitakin taiteilijanimiä. Todellisuudessa ”Devil Woman” on kuitenkin Brittenin säveltämä ja Holmesin sanoittama kappale.


title: Devil Woman

text: Kun kappaleen säveltäjä, Terry Britten, oli ensimmäisen kerran esitellyt ”Devil Womanin” Richardille, oli tämä tuolloin hylännyt sen. On oletettu, ettei Richard olisi pitänyt kappaleen okkultistisesta sanoituksesta. Tuottaja Bruce Welchin sinnikkyyden ansiosta Richard kuitenkin suostui lopulta levyttämään laulun – sen jälkeen kun Welch oli ensin muuttanut joitain alkuperäisiä sanoja. Hän esimerkiksi vaihtoi kappaleen sanoman selkeämmäksi sen suhteen, että siinä esiintyvä paholaisnainen oli vaarallinen henkilö, jota tuli välttää.


title: Devil Woman

text: ”Devil Woman” äänitettiin Abbey Roadin studioilla Lontoossa 8.–9. syyskuuta 1975 samoissa sessioissa, joissa levytettiin myös eräs toinen Cliff Richardin suosituista kappaleista, ”Miss You Nights”. Se oli ensimmäinen sessio, jossa tuottajana toimi Bruce Welch sekä ensimmäinen, jossa taustalaulajina olivat Tony Rivers, John Perry ja Ken Gold, joita Richard tuli käyttämään kappaleissaan usean vuoden ajan. Vastoin joitain tietoja, Tony Harding ei laulanut taustoja. Säveltäjä Terry Britten soitti itse kitaraa, Alan Tarney bassoa, Clem Cattini rumpuja ja Graham Todd kosketinsoittimia. Kappaleen sovitti tuottaja Bruce Welch.


title: Devil Woman

text: Kappale ilmestyi Britanniassa singlenä toukokuussa 1976 B-puolenaan ”Love on (Shine on)”, jota ei julkaistu kuin kyseisellä singlellä, jonka julkaisi EMI tunnuksella 2458. ”Devil Woman” oli myös "I’m Nearly Famous" -albumin kahdeksas raita, ja järjestyksessään toinen siltä julkaistu single. Yhdysvalloissa singlen julkaisi EMIn sijaan Rocket Records. Single julkaistiin Britanniassa uudelleen vuonna 1981, tällä kertaa kuvakannella varustettuna.


title: Devil Woman

text: ”Devil Woman” julkaistiin aikakaudella, jolloin Cliff Richardin suosio ja listamenestys oli hiipunut. Kappaleesta muodostui Richardin ensimmäinen top 10 -hitti Britanniassa sitten vuoden 1973, ja se oli 1970-luvulla hänen kaikkiaan kolmas top 10 -hittinsä. ”Devil Woman” nousi top 50 -listalle 8. toukokuuta, saavutti korkeimman sijoituksensa – yhdeksäs – 5. kesäkuuta, ja säilyi listalla kaikkiaan kahdeksan viikkoa.


title: Devil Woman

text: Yhdysvalloissa ”Devil Woman” oli Richardin ensimmäinen listahitti sitten vuoden 1968 kappaleen ”Congratulations”, joka oli yltänyt sijalle 99. Se nousi Billboard Hot 100 -listalle 4. heinäkuuta, ja oli parhaimmillaan sijalla kuusi kolmen viikon ajan syyskuun 26:nnesta päivästä lähtien. Tämä tekee ”Devil Womanista” Cliff Richardin menestyneimmän kappaleen kyseisellä listalla, ja samalla hänen ainoan kappaleensa, joka on menestynyt Yhdysvalloissa paremmin kuin Britanniassa. Kaikkiaan kappale säilyi Billboardin listalla 22 viikkoa, ja se palkittiin yli miljoonan kappaleen myynnin johdosta kultalevyllä 20. lokakuuta 1976.


title: Devil Woman

text: Kappale menestyi parhaiten Tanskassa, missä se ylsi listakakkoseksi. Se saavutti sijoitukset myös Uudessa-Seelannissa (5.), Irlannissa (6.), Ranskassa (7.), ja Norjassa (7.) Hyvän menestyksen myötä ”Devil Woman” merkitsi Cliff Richardille ”renessanssia”. Kappaletta soitetaan edelleen Richardin konserteissa ja radioasemilla.


title: Devil Woman

text: Richard on myöhemmin haastatteluissa kertonut useasti tarinan, josta hän itse on hyvin ylpeä. Australialainen naisfani oli ottanut häneen yhteyttä, ja kertonut aiemmin olleensa ”eksyksissä” ja vailla suuntaa elämässään. Hän oli myös sotkeutunut okkultismiin, mutta kuultuaan ”Devil Womanin” – ja etenkin sen sanoituksen – oli hän luopunut okkultismista ja ryhtynyt hartaaksi kristityksi.


title: Devil Woman

text: Sijoitukset


title: Devil Woman

text: Sertifiointi


title: Devil Woman

text:
A-puoli
B-puoli


title: Devil Woman

text:
Muusikot
Tuotanto


title: Devil Woman

text: Laulun sanoittaja Christine Holmes levytti kappaleen taiteilijanimellä Kristine vuoden 1976 albumilleen "I’m a Song". Lisäksi se julkaistiin singlenä Kanadassa. Ei ole varmuutta, julkaisiko hän kappaleen Cliff Richardia ennen vai jälkeen. Myös All About Eve, Cradle of Filth ja Shy ovat tehneet ”Devil Womanista” oman versionsa.


Jääkiekon nuorten maailmanmestaruuskilpailut 1995 pelattiin Kanadassa ja isäntämaa Kanada voitti turnauksen. Turnauksessa kaikki pelasivat kaikkia vastaan yhden ottelun. MM-Taso
B-sarja
C1-sarja
C2-sarja


title: Chalamontin kantoni

text: Chalamontin kantoni on kantoni itäisessä Ranskassa Ainin departementissa ja Bourg-en-Bressen arrondissementissa. Kantoni jakautuu edelleen kahdeksaan kuntaan. Chalamontin edustaja yleisneuvostossa on Gérard Branchy.


title: Steve Sidwell

text: Steven James Sidwell (s. 14. joulukuuta 1982, Lontoo, Englanti) on englantilainen jalkapalloilija. Hän pelaa tällä hetkellä Englannin Valioliigan Fulhamissa. Sidwellin pelipaikka on keskikentän keskusta.


title: Steve Sidwell

text: Arsenalissa juniorivuotensa pelannut Sidwell ei onnistunut murtautumaan kasvattajaseuransa edustusmiehistöön, joten hän siirtyi sarjatasoa alempana pelanneeseen Readingiin, oltuaan sitä ennen lainassa muutamaan otteeseen. Vuonna 2004 jalkapallolehti FourFourTwo nimesi Sidwellin Britannian parhaaksi pelaajaksi Valioliigan ulkopuolella.


title: Steve Sidwell

text: Readingin noustua Valioliigaan vuodeksi 2006-07, Sidwell ei suostunut tekemään jatkosopimusta Readingin kanssa, tavoitteenaan siirtyä johonkin suurempaan seuraan. Kauden jälkeen hän teki vapaana pelaajana sopimuksen kotikaupunkinsa Lontoon suurseuran Chelsean kanssa. Sidwell pelasi joukkueessa kuitenkin vain yhden kauden melko vähällä peliajalla, ja Aston Villa hankki hänet joukkueeseensa kesällä 2008.


title: Steve Sidwell

text: Aston Villassa Sidwellillä oli ajoittain vaikeuksia mahtua ykkösmiehistöön, ja tammikuussa 2011 hän siirtyi takaisin Lontooseen, tällä kertaa Fulhamin joukkueeseen.


title: Sinta Ozoliņa-Kovala

text: Sinta Ozoliņa-Kovala (s. 26. helmikuuta 1988 Riika) on latvialainen keihäänheittäjä.


title: Sinta Ozoliņa-Kovala

text: Vuonna 2006 Ozoliņa-Kovala sijoittui kuudenneksi alle 20-vuotiaiden MM-kilpailuissa. Seuraavana vuonna hän saavutti hopeaa alle 20-vuotiaiden EM-kilpailuissa Hengelossa heitettyään 57,01 metriä. Pekingin olympialaisissa 2008 Ozoliņa-Kovala heitti karsinnassa Latvian ennätyksen 60,13. Loppukilpailussa hän sijoittui 11:nneksi. Helsingin EM-kilpailuissa 2012 hän sijoittui kuudenneksi. Pekingin MM-kilpailuissa 2015 Ozoliņa-Kovala sijoittui seitsemänneksi heitettyään 62,20.


title: Sinta Ozoliņa-Kovala

text: Ozoliņa-Kovalan ennätys on Riiassa 30. toukokuuta 2014 heitetty 64,38 m.


title: Sinta Ozoliņa-Kovala

text: Ozoliņa-Kovala on naimisissa keihäänheittäjä Ainārs Kovalsin kanssa.


title: Nadym (joki)

text: Nadym () on joki Jamalin Nenetsian autonomisessa piirikunnassa Venäjällä. Nadymin pituus on 545 kilometriä, valuma-alueen laajuus 64 000 neliökilometriä ja keskivirtaama 590 kuutiometriä sekunnissa.


title: Nadym (joki)

text:
Nadym virtaa Länsi-Siperian alangolla kohti pohjoista ja laskee Karanmeren Obinlahteen. Joki on liikennöintikelpoinen alajuoksultaan ja kalaisa. Sen alueella sijaitsee maakaasuesiintymiä.
Merkittävin pääuomien varrelle osuva taajama on maakaasun tuotantokaupunki Nadym (46 550 as. vuonna 2010), joka sijaitsee joen länsirannalla 123 kilometriä laskukohdasta yläjuoksulle päin. Kaupunkia palveleva jokisatama sijaitsee Starnyi Nadymissä (vanhassa Nadymissä) joen vastarannalla.


title: Nadym (joki)

text: Joki jäätyy tyypillisesti lokakuun lopussa ja sulaa jälleen toukokuussa. Nadymin alajuoksun kevättulva osui vuosien 1955-1991 Nadymin kaupungin hydrologisen mittauspisteen tilastojen mukaan keskimäärin kesäkuulle, jolloin kuukauden keskivirtaama oli 1682,46 m/s.


title: Mitsubishi A7M Reppu

text: Mitsubishi A7M Reppū () oli japanilainen yksimoottorinen hävittäjälentokone. Liittoutuneet antoivat sille kutsutunnuksen "Sam". Se lensi ensilentonsa 6. toukokuuta 1944. Konetyyppi suunniteltiin Mitsubishi Zeron eli Reisenin seuraajaksi.


title: Mitsubishi A7M Reppu

text:
Japanin sotaonni kääntyi Midwayn taistelun jälkeen toisessa maailmansodassa Tyynellämerellä.
Yhdysvaltain laivasto että Armeijan ilmavoimat alkoivat saada parempia konetyyppejä ilmataistelutaktiikoiden samalla parantuessa.
Zeron kehitysmahdollisuuksien tekniset rajat tulivat ilmi sekä rakenteessa että moottorissa.


title: Mitsubishi A7M Reppu

text: Japanilaisilla oli ollut suuria vaikeuksia saada kehitettyä riittävän voimakkaita lentokonemoottoreita. Japanilaisten valmistamissa uudemmissa lentokonemoottoreissa, kuten kaksirivisessä ja 18-sylinterisessä Nakajima NK9 Homaressa, oli ollut pahoja kehitysongelmia ja toimintavaikeuksia. Kun A7M Reppū -hävittäjän olisi pitänyt edetä tuotantoasteelle, vuoden 1944 joulukuun maanjäristys tuhosi pahoin sekä Mitsubishin että Nakajiman lentokonetehtaita, jotka sijaitsivat Nagoyassa.


title: Mitsubishi A7M Reppu

text: Hävitystä täydensivät ensimmäiset Japaniin suuntautuneet raskaat pommitusoffensiivit. Näiden tuotannon vastoinkäymisten seurauksena Reppū-hävittäjiä valmistui korkeintaan yhdeksän kappaletta.


title: Mitsubishi A7M Reppu

text:
Reppū-tyyppi oli hävittäjälentokoneeksi huomattavan kookas. Sen siipipinta-ala oli yli 30 neliömetriä, pituus oli 10 metriä ja kärkiväli 14 metriä.
Vertailun vuoksi tunnetun Republic P-47 Thunderbolt -hävittäjän siipipinta-ala oli 29,92 m² ja pituus 11 m. Reppu oli Thunderboltia huomattavasti kevyempi.


title: Mitsubishi A7M Reppu

text: Epäluotettava "Homare"-moottori oli vaihdettu Mitsubishi Ha-43:een. Aseistuksena oli neljä 20 millimetrin tykkiä tai kaksi 13,2 mm konekivääriä ja kaksi 20 mm tykkiä. Pommeja kone pystyi kuljettamaan 500 kilogrammaa. Potkuri oli nelilapainen säätyvä vakiokierrospotkuri.


title: Mitsubishi A7M Reppu

text: Saburō Sakai määrättiin tekemään koelentoja, ja hänen mukaansa Reppu olisi ollut ominaisuukiltaan selvästi parempi kuin muut Japanin tai Yhdysvaltain hävittäjätyypit. Se olisi myös kyennyt taistelemaan Boeing B-29 Superfortress -pommittajien käyttämissä lentokorkeuksissa. Sakain mukaan yksi kone säilyi ja yhdysvaltalaiset tekivät sillä koelentoja sodan jälkeen.


title: Turun kaasukello

text: Turun kaasukello on alun perin kaupunkikaasun varastointiin ja kulutuksen huippujen tasaukseen rakennettu laitos, joka sijaitsee Turun V kaupunginosassa Aurajoen itärannalla. Kaasukello suojarakennuksineen valmistui vuonna 1912. Tiilirakenteisen suojarakennuksen suunnitteli Turun silloinen kaupunginarkkitehti Johan Eskil Hindersson. Turun kaupungin kaasulaitos lopetti toimintansa vuonna 1973 ja kaasukello jäi vaille käyttöä. Kaasukellon suojarakennus kunnostettiin ja sen sisuksissa on nykyään Turku Energian lämpöakku, joka tasaa kaukolämmön kulutushuippuja.


title: Turun kaasukello

text: Turun kaasukellon kaasutilavuus oli 10 000 kuutiometriä. Suojarakennuksen halkaisija on 35 metriä ja korkeus noin 29 metriä.


title: Turun kaasukello

text: Turun kaasulaitos aloitti toimintansa vuonna 1862 Eerikinkadun ja Ursininkadun kulmaan rakennetussa kaasutehtaassa joen länsipuolella. Helsingin ja Viipurin kaasulaitokset oli perustettu jo 1860. Turun katuja valaissut ensimmäinen kaasuvalolyhty syttyi 21. marraskuuta 1862. Barkerin tehtaalla Aurajoen rannalla oli ollut jo 10 vuotta kaasuvalaistus – tehtaan pihalla oli oma kaasukone ja kaasukello. Kaasua käytettiin aluksi vain valaistukseen, mutta 1800-luvun lopulla myös lämmitykseen. Seuraavan vuosisadan alussa kodeissa alettiin jo keittääkin kaasulla. Kaasulaitoksen kaksi pientä kaasukelloa eivät riittäneet lisääntyneen kulutuksen tarpeisiin pimeänä vuodenaikana. Kaupunki päätti vuonna 1911 rakentaa kokonaan uuden kaasulaitoksen. Eerikinkadun tontilla ei ollut laajennusvaraa, joten uuden laitoksen sijoituspaikaksi valittiin V kaupunginosa.


title: Turun kaasukello

text: Kaasulaitoksen tontilla oli kaksi pientä kaasukelloa, vuonna 1862 rakennettu ja 1931 purettu 8-kulmainen kaasukello sekä 1875 rakennettu ja 1934 purettu kaasukello. Myös kaasutehtaan tuotantorakennukset purettiin vuonna 1934.


title: Turun kaasukello

text: Koska kaasutehtaan valmistusteho riitti vielä kaupunkilaisten tarpeisiin, uudelle tontille päätettiin rakentaa ensin uusi, riittävän suuri kaasusäiliö. Heinäkuussa 1911 valittiin toteuttaja, saksalainen painekattila- ja kaasukellovalmistaja A. A. Wilke & Co. Braunschweigistä. Yhtiön toimitus käsitti kaasusäiliön ja takorautaisen altaan, kaasuimurin ja kattorakenteet. Kaupunki suunnitteli suojarakennuksen itse. Uusi kaasusäiliö oli tarkoitus saada valmiiksi syksyksi 1912, ja siksi kaasusäiliön kokoaminen ja asennukset sekä suojarakennuksen rakentaminen toteutettiin samanaikaisesti.


title: Turun kaasukello

text: Perustusten tekeminen oli ennakkoarvioita hankalampaa, ja ne valmistuivat joulukuussa 1911. Suojarakennuksen rakentaminen alkoi keväällä 1912. Aikataulussa kuitenkin pysyttiin ja säiliötä päästiin täyttämään lokakuussa 1912. Eerikinkadun kaasutehtaasta oli vedetty joen alitse uudet putket uuteen kaasukelloon, josta edelleen putket kaupungille. Maailmansota siirsi uuden kaasutehtaan rakentamista, ja se valmistui vasta 1929.


title: Turun kaasukello

text: Kaasukellovalmistaja Wilkeltä oli pyydetty suunnitelmia myös suojarakennuksesta ja niitä oli toimitettukin kahdet. Suojarakennuksen ulkonäkö muistuttaa toista näistä suunnitelmista, mutta kaupunki päätyi hiukan toisenlaiseen julkisivun jäsentämiseen. Suojarakennuksen suunnittelija oli kaupunginarkkitehti J. Eskil Hindersson.


title: Turun kaasukello

text: Suojarakennus on muurattu tiilestä ja ulkopinnaltaan rapattu. Jalustaosan harmaaksi maalatun rappauksen on tarkoitus muistuttaa luonnonkiveä. Muutoin suojarakennus on sileäksi rapattu ja maalattu kalkkimaalilla punertavaksi. Muun muassa ulkopinnan 16 pilasteria, kerroslistat ja muut korostusosat ovat vaaleat. Pilastereiden kohdilla rakennuksen ulkoseinän sisäpuolella on myös jäykistävät tiilipilasterit. Näihin pilastereihin on kiinnitetty kaasukellon nousu- ja laskumekanismia tukevat kiskot. Kaasusäiliön ja suojarakennuksen välissä oli tila, jota pitkin pääsi kulkemaan kaasusäiliön ympäri. Tilassa ylempänä on ulkoseiniin ja tiilipilasterihin tuetut betoniset kehämäiset tasot, jotka jäykistävät rakennetta ja joita pitkin on ollut mahdollista tarkastaa kaasusäiliötä ylhäältä päin. Betonitasoille kuljettiin tikkaita pitkin.


title: Turun kaasukello

text: Suojarakennuksen katon tukirakenteet ovat terästä ja alapinta lautaa. Teräsrakenne tukiristikkoineen muodostaa kauniin tähtikuvion. Vesikatteena on kermikate. Kupumaisen katon huipulla on pyöreä lanterniini eli kattolyhty.


title: Turun kaasukello

text: Kaasukellon jalustassa ja seinän yläosassa kerroslistan yläpuolella on pienet ikkunat. Julkisivun muut valoaukot ovat kapeat ja korkeat lasitiili-ikkunat. Kaasukellossa on eteisrakennus, josta kuljetaan rakennukseen. Eteisrakennuksen yläpuolella ulkoseinässä on suurikokoinen pyöreä mittari, joka näytti kellossa olevan kaasun määrän.


title: Turun kaasukello

text: Eerikinkadun kaasulaitoksen kapasiteetti alkoi käydä vähiin 1920-luvun loppupuolella. Vuonna 1928 kaupunginvaltuusto päätti, että uusi kaasutehdas rakennetaan V kaupunginosaan uuden kaasukellon viereen, kuten oli 1910-luvulla suunniteltukin. Uunit ja laitteet tilattiin Saksasta helmikuussa 1929. Tehtaan rakentaminen aloitettiin ja saatiin päätökseen vielä samana vuonna. Uudisrakennuksia tuli viisi: kojeistorakennus, ammoniakkirakennus, kattila- ja pajarakennus, konttori sekä asuinrakennus kaasumestareille. Rakennukset suunnitteli arkkitehti Albert Richardtson. Tehdasalueelle kohosi myös 66 metriä korkea tiilinen savupiippu.


title: Turun kaasukello

text: Kaasulaitos esitti vuonna 1930, että sen tulisi saada ”edes pienikin” lisäsäiliö kaasun varastointiin, sillä ainahan saattoi tulla joitain vikoja tuotantoon. Lisäksi esimerkiksi joulun aikaan kaasun menekki oli niin suurta, että 10 000 m:n kaasukello ei riittänyt. Vuonna 1936 päätettiin rakentaa korkeapainesäiliö, jonne mahtui 3 500 m kaasua. Sitä käytettiin vain kaasun varastointiin. Pallossa korkeapaineisena varastoitu kaasu oli ensin johdettava isoon kaasukelloon, jossa kaasu oli matalapaineisena, ja vasta sieltä se meni kulutukseen. Kompressorilaite tilattiin sveitsiläiseltä yhtiöltä. Kaasupallo valmistettiin Crichton-Vulcanin telakalla, joka sijaitsi kaasutehtaan vieressä. Kaasupallon teknisen suunnittelun teki telakan palveluksessa ollut teknikko Onni Puro. Pallon halkaisija on noin 11 metriä. Niittaamalla kootun pallon vaipan teräslevyosat ovat kaikki saman muotoisia. Kaasupallo sijoitettiin kaasukellon vierelle betonijalkojen varaan. Kaasupallo on säilytetty ja odottaa tulevaa käyttöä, nyt teräsjalkoihin tukeutuen.


title: Turun kaasukello

text: Kaasun menekki kasvoi ja sen myötä tehtaan tuotanto. Kolmas kaasusäiliö tilattiin vuonna 1951 Saksasta. Perustusten rakentaminen alkoi 1952 ja kaasukello rakennettiin paikoilleen 1953–1954 ja otettiin käyttöön heinäkuussa 1954. Tilavuudeltaan se oli 10 000 m. Siihen ei rakennettu suojarakennusta. Suojarakennuksen puute hankaloitti kaasukellon toimintaa talvella, koska kaasukellon teleskooppirakenteissa käytettiin vettä tiivistystarkoituksiin. Höyryllä toimiva sulatus ei aina toiminut tarkoitetulla tavalla.


title: Turun kaasukello

text: Kaasulaitos oli alun perin rakennettu tuottamaan valaistuskaasua ja 1920-luvulla siihen tarkoitukseen meni tuotannosta noin 30 %. Turun ensimmäiset sähkökatuvalot syttyivät 1909. Vuoden 1924 lopulla kaupunki teki päätöksen kaasuvalaistuksen korvaamisesta sähkövalolla. Sähköistäminen alkoi seuraavana vuonna ja vuonna 1929 sammutettiin viimeiset kaasukatuvalot. Kaasua käytettiin edelleen lämmitykseen, ruoanlaittoon ja teollisuuden tarpeisiin. Kulutus lisääntyi 1950-luvulle asti, kunnes alkoi vähetä hiljalleen. Vuonna 1956 saavutettiin myynnin huippu, kaasua toimitettiin 4,8 miljoonaa kuutiometriä. Vuonna 1970, jolloin kaasulaitoksen lakkauttamisesta päätettiin, kulutus oli 3,7 miljoonaa kuutiometriä. Turun kaupungin kaasulaitos lopetti toimintansa vuonna 1973 111 toimintavuoden jälkeen.


title: Turun kaasukello

text: Kaasutehtaan alue rakennuksineen siirtyi Wärtsilän omistukseen ja rakennukset saivat muuta käyttöä. Kaasukello jäi tyhjilleen. Paja- ja kattilarakennuksessa oli pienteollisuutta ja kaasumestareiden asuinrakennus oli aluksi Wärtsilän toimistotiloina ja sen jälkeen Wärtsilän ammattikoulun asuntolana.


title: Turun kaasukello

text: Wärtsilä Meriteollisuus ajautui konkurssiin 1989 ja entisen kaasutehtaan alueen omistajaksi tuli Metra. Niin sanottu Itärannan asemakaavamuutosehdotus valmistui 1990 ja uusi asemakaava vahvistettiin joulukuussa 1992. Asemakaavassa kaasukello oli merkitty säilytettäväksi historiallisesti ja kaupunkikuvallisesti arvokkaana rakennuksena. Muut kaasutehtaan rakennukset saivat väistyä asuntotuotannon tieltä. Paja- ja kattilarakennus sekä kaasutehtaan konttorirakennus purettiin 1994.


title: Turun kaasukello

text: Vuonna 1999 alueelle oltiin valmisteltu uutta asemakaavaa, jossa kaasukellon suojelumerkintä olisi poistettu. Metra teki vielä myöhemmin vuonna 1999 kaasukellosta purkuilmoituksen. Sekä Museovirasto että Turun maakuntamuseo vastustivat kaasukellon purkamista ja kaavan suojelumerkinnän poistoa. Asia ratkaistiin kaupungin ja Metran välisellä sopimuksella niin, että kaasukello siirtyy kaupungin omistukseen. Sitä ennen Metra oli velvollinen kunnostamaan rakennuksen julkisivut. Julkisivurappaus korjattiinkin vuonna 2001, samoin vesikaton teräsrakenteet kunnostettiin ja vesieriste aluslaudoituksineen uusittiin. Julkisivu maalattiin kalkkimaalilla alkuperäiseen sävyyn.


title: Turun kaasukello

text: Kaasukellon rakenteisiin oli imeytynyt PAH-yhdisteitä. Niiden turvallisia raja-arvoja sisäilmassa ei oltu pystytty määrittelemään. Tampereen teknillisen korkeakoulun rakennustekniikan osasto teki vuonna 2000 selvityksen kaasukellosta ja mahdollisuudesta saattaa se hyötykäyttöön. Selvityksessä todettiin, että ei olisi taloudellisesti kannattavaa purkaa rakennuksen sisäpuolelta saastunutta osaa tiili- ja betonirakenteista. Sen sijaan haitallisten yhdisteiden pääsy sisäilmaan voitaisiin estää tiivistämällä rakennuksen sisäpinta (tiiliseinät ja betonitasot) ja lisäksi rakentamalla alipaineistettu ilmatila seinien ja sisätilan väliin. Tilaan haihtuvat haitalliset aineet poistuisivat ilmatilan tuuletuksen mukana.


title: Turun kaasukello

text: Turku Energia oli selvittänyt mahdollisuutta käyttää kaasukelloa lämpöakun sijoituspaikkana ja teki virallisen ehdotuksen asiasta syksyllä 2001. Koska rakennuksessa ei oleskelisi säännöllisesti ihmisiä, eivät PAH-yhdisteetkään enää olleet ongelmaksi. Kaupunki teki yhtiön kanssa sopimuksen kaasukellon maa-alueesta ja kaasukello siirtyi uudelle omistajalle 1 euron kauppahinnalla. Lämpöakun suunnittelu alkoi vuonna 2002 ja sen rakennus- ja muutostyöt tehtiin vuosina 2002–2003. Kaasukellon muutokset suunnitteli arkkitehti Heimo Paukkunen. Sisäpuolella rakennuksen tiiliseinät on kalkkimaalattu valkoisiksi, kaasukelloon on rakennettu portaita ja hissi. Sisällä on 6 000 m kuution lämpöakun lisäksi sen vaatima tekniikkaa. Näkyvää ulkopuolista muutosta on uusien ovien rakentaminen. Suunnitelmissa on rakentaa toimisto- ja ravintolatiloja kaasukellon yläosaan kupumaisen katon alle ja tulevaisuudessa vaihtaa kermikatteen tilalle lasikatto. Toimistotilojen rakenteet on tehty jo ennen lämpöakun rakentamista. Rakennuksen edustan Kaasukellonaukio on kunnostettu vuonna 2006. Lämpöakku on ollut tuotannollisessa käytössä vuoden 2003 lopusta lähtien.


title: Turun kaasukello

text: Lämpöakku varastoi 300 megawattituntia lämpöä, määrä vastaa 10 omakotitalon vuotuista energiatarvetta. Siihen varastoidaan kaukolämpöverkostosta biopolttoaineilla ja hiilellä tuotettua lämpöä aina, kun sitä on saatavilla enemmän kuin mitä kulutus vaatii. Kun lämmönkulutuksessa on kulutuspiikki, lämpöakusta puretaan energiaa, joka muutoin jouduttaisiin tuottamaan öljyllä toimivilla lämpökeskuksilla. Turku Energian mukaan lämmityskaudella akkua puretaan ja varataan lähes joka päivä.


title: Pako-Laine

text: Pako-Laine on rap-artisti Laineen Kasperin neljäs sooloalbumi, joka julkaistiin 20. kesäkuuta 2012. Elokuussa 2011 julkaistiin Laineen Kasperin musiikkivideo kappaleesta "Poutaa", mutta kappale ei päätynyt albumille. "Pako-Laine" nousi Suomen virallisen albumilistan 37. sijalle. Albumin kappaleesta "7 miljardia soluttautujaa" julkaistiin musiikkivideo elokuussa 2012.


title: Montgomery (suku)

text: Montgomery on ruotsalainen ja suomalainen aatelissuku, joka polveutuu skotlantilaisesta Montgomeryn klaanista. Suku on sammunut Suomessa, mutta elää edelleen Ruotsissa.


title: Montgomery (suku)

text: Skotlantilaisen suvun on arveltu olevan normandialaista alkuperää ja tulleen 1000-luvulla Vilhelm Valloittajan mukana Englantiin. Sen varhaisin tunnettu kantaisä on 1178 kuollut Robert de Montegomery, joka sai haltuunsa Eagleshamin maat Renfrewshiressä. Eräs hänen jälkeläisensä sai avioliiton kautta haltuunsa Eglintonin ja Ardrossanin paronikunnan. Hugh Montgomery (n. 1460–1545) korotettiin vuonna 1507 Eglintonin jaarliksi, joka on sittemmin ollut klaanin päämiehen arvo.


title: Montgomery (suku)

text: Ensimmäisenä Skotlannista Ruotsiin saapui myöhempi everstiluutnantti Jakob Montgomery vuonna 1630 Ruotsin armeijan palvelukseen. Hänen on sanottu kuuluneen sukunsa Montgomery of Lainshaw -haaraan ja Englintonin jaarlien päämieslinjaan, mutta tätä ei voida varmuudella todistaa. Ruotsin aateliin hyväksyttiin ensimmäisenä Glasgow'sta 1720-luvulla tullut ruukinpatruuna John Montgomery, jonka isoisä oli ollut kauppias Skotlannin Argyllshirestä ja joka kuului klaanin Montgomery of Braidstone -haaraan. Hänet naturalisoitiin vuonna 1736 ja 1756 hänen sukunsa introdusoitiin Ruotsin ritarihuoneelle aatelissukuna numero 1960. Vuonna 1774 kuningas Kustaa III immatrikuloi Ruotsin aateliin myös viisi veljestä, joiden sanottiin olevan edellä mainitun Jakob Montgomeryn pojanpojan pojanpoikia, ja heidät adoptoitiin aiemmin aateloituun Montgomery-sukuun. John Montgomeryn jälkeläisten sukuhaara sai myöhemmin komentajanarvon ja numeron 1960 A ja on vuodesta 1833 käyttänyt nimeä Montgomery-Cederhielm. Myöhemmin adoptoitu sukuhaara puolestaan sai numeron 1960 B. Molemmat haarat elävät yhä Ruotsissa.


title: Montgomery (suku)

text: Vuonna 1774 aateloituun viiteen veljekseen kuulunut majuri Gustaf Adolf Montgomery palveli Pohjanmaan rykmentissä ja jäi palveluksesta erottuaan Suomeen. Hänen kolme poikaansa jäivät Suomeen myös Suomen sodan jälkeen ja immatrikuloitiin Suomen ritarihuoneelle sen perustamisen yhteydessä 1818 aatelissukuna numero 134. Suomessa suku kuitenkin sammui mieslinjalta prokuraattori Robert Montgomeryn kuollessa vuonna 1898 ja kokonaan vuonna 1910.


title: Huebra

text: Huebra on noin 123 kilometriä pitkä Dueron sivujoki Kastilian ja Leónin itsehallintoalueella Espanjassa. Joki saa alkunsa Sierra de las Quilamasin vuoristoalueelta Salamancan alueella ja laskee Dueroon Saucellessa. Huebran merkittävimmät sivujoet ovat Yeltes ja Camaces.


title: RMS Arabic (1902)

text: RMS Arabic oli White Star Line -laivayhtiön omistama linjalaiva, joka liikennöi Atlantin yli Liverpoolin ja Pohjois-Amerikan välillä vuodesta 1903. Se upposi ensimmäisessä maailmansodassa Saksan keisarikunnan laivaston sukellusveneen "SM U-24" torpedoimana Irlannin rannikolla 1915. Laivalla olleista 44 sai surmansa, 390 pelastettiin.


title: RMS Arabic (1902)

text: Aluksen köli laskettiin Harland and Wolffin telakalla Belfastissa telakkanumerolla 340 Atlantic Transport Linen "SS Minnewaskana" ja alus laskettiin vesille 18. joulukuuta 1902 White Star Linen "Arabicina". Alus valmistui 21. kesäkuuta 1903.


title: RMS Arabic (1902)

text: Ensimmäisen maailmansodan puhjettua elokuussa 1914 White Star Linen neljä suurinta alusta pakko-otettiin laivastopalvelukseen, joten "Arabic" siirrettiin 23. joulukuuta New Yorkin reitille korvaamaan matkustajakapasiteetin vähenemistä. Aluksen ollessa 19. elokuuta 1915 matkalla Liverpoolista New Yorkiin kyydissään 434 matkustajaa ja miehistönjäsentä siihen osui Saksan keisarikunnan laivaston sukellusveneen "SMS U-24" laukaisema torpedo. Osuman seurauksena alus katkesi ja se upposi seitsemässä minuutissa vieden mukanaan 44 mukana ollutta.


title: Tarko-Sale

text: Tarko-Sale () on kaupunki ja Purin kunnallispiirin hallintokeskus Jamalin Nenetsian autonomisen piirikunnan keskiosissa Luoteis-Siperiassa. Obinlahteen laskeva Pur-joki haarautuu kahteen suurempaan alkuhaaraan aivan kaupungin lähellä, kaupungin keskusta sijaitsee 3,5 kilometriä joenhaarasta lounaaseen Pjakupur-alkuhaaran kaakkoisrannalla.


title: Tarko-Sale

text: Jamalin Nenetsian suurimpiin kaupunkeihin kuuluva Nojabrsk sijaitsee kaupungista linnuntietä runsas 220 kilometriä etelälounaaseen ja pääkaupunki Salehard runsas 540 kilometriä länsiluoteeseen.


title: Tarko-Sale

text: Paikkakunta perustettiin alun perin Pur-jokea ympäröiville alueille muodostetun Purin kunnallispiirin hallintokeskukseksi 7 tammikuuta 1932. Maininta kylästä nimellä Tarko-Sale löytyy seuraavana vuonna 1933 päivätyistä dokumenteista. Kylä kasvoi ja kohotettiin kaupunkityyppiseksi taajamaksi 18. elokuuta 1976. Joulukuun 20. päivänä 2004 Tarko-Sale nimitettiin Purin piirin hallintokeskuksena toimivaksi kaupungiksi. Kaupungin nähtävyyksiin kuuluu Purin piirin historiaa esittelevä kotiseutumuseo.


title: Tarko-Sale

text: Vuoden 2010 väestönlaskennan mukaan kaupungin asukasluku oli 20 372 ja koko Purin kunnallispiirin 51 249.


title: Tarko-Sale

text: Kaupungissa sijaitsee Novatekin pääkonttori, joka yritys on valtiollisen Gaspromin jälkeen koko Venäjän toiseksi suurin maakaasun tuottaja. Kaupunkiin on maantieyhteys ja siellä on lentokenttä (Tarko-Salen lentoasema). Lähin rautatieasema sijaitsee 9 kilometriä kaupungin itäpuolella (Purovsk).


title: Tarko-Sale

text: Tarko-Salen alueella harjoittavat nenetsit myös perinteistä poronhoitoa. Vuoden 2016 laajassa maaperästä lähteneessä pernaruttoepidemiassa on kuollut toista tuhatta poroa, yksi lapsi on kuollut, ja nenetsiperheitä on evakuoitu alueelta.


title: Fed Cup 2012

text: Fed Cup 2012 oli 50. naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Loppuottelu pelattiin 3.–4. marraskuuta Serbian ja Tšekin kesken.


title: Fed Cup 2012

text: Voiton otti toisen kerran perätysten Tšekki, joka voitti loppuottelun 3–1.


title: Martin Johan Wallenius

text: Martin Johan Wallenius (7. maaliskuuta 1731 Paimio – 22. lokakuuta 1773 Turku) oli Turun akatemian matematiikan professori.


title: Martin Johan Wallenius

text: Walleniuksen vanhemmat olivat professori Johan Wallenius ja Maria Gråå. Hän valmistui Turussa maisteriksi 1751, tuli matematiikan dosentiksi 1755, apulaiseksi 1756 ja professoriksi 1758. Walleniusta pidettiin taitavana opettajana, joka teki lukuisia tutkimuksia matematiikan alalta. Hän otti Turussa ensimmäisenä käyttöön infinitesimaalilaskun, soveltaen sitä geometrian ja mekaniikan ongelmien ratkaisemiseen. Huomattavimmat Walleniuksen julkaisuista olivat "Exercitationes miscellaneae mathematico-physicae" (1757-1758) sekä Ruotsin tiedeakatemian kautta julkaistu "Geometriskt försök atta mäta hörn eller solida vinklar" (1763).


title: Martin Johan Wallenius

text: Wallenius oli naimisissa kaksi kertaa, ensimmäinen puoliso vuodesta 1762 oli Maria Helena Timm (k. 1763) ja toinen vuodesta 1764 Renata Frosterus (k. 1802). Johan Fredrik Wallenius oli Walleniuksen poika toisesta avioliitosta.


title: Globaali sosiaalityö

text: Globaali sosiaalityö ry on suomalainen rekisteröity yhdistys, joka perustettiin vuonna 2002 edistämään kansainvälisyyttä ja globaalia solidaarisuutta sosiaalialalla. Tarkoituksensa toteuttamiseksi yhdistys muun muassa koordinoi opiskelijavaihtoja, järjestää erilaisia kehitysyhteistyöhankkeita ulkomaalaisten kumppaneiden kanssa sekä harjoittaa globaali- ja rauhankasvatustyötä paikallisesti Suomessa. Yhdistys toimii tiivissä yhteistyössä Tampereen yliopiston sosiaalityön oppiaineen kanssa ja esimerkiksi yhdistyksen hallitus kokoustaa yliopistolla. Yhdistyksellä on paikallistoimintaa Tampereen lisäksi Helsingissä, Jyväskylässä ja Lahdessa.


title: Globaali sosiaalityö

text: Globaali sosiaalityö ry perustettiin alun perin Tampereella 2001. Yhdistys syntyi Tampereella järjestetyn terveys- ja mielenterveyssosiaalityön maailmankonferenssin jälkeen. Konferenssin annista innostuneet sosiaalialan ammattilaiset näkivät kansainvälisen yhteydenpidon sosiaalityössä merkityksellisenä ja päättivät perustaa sen toteuttamiseksi Globaali sosiaalityö -yhdistyksen. Yhdistys rekisteröitiin vuonna 2002.


title: Globaali sosiaalityö

text: Yhdistyksen arvot nojaavat samaan eettiseen pohjaan kuin sosiaalialan työ. Ympäri maailmaa tehtävän sosiaalityön tavoite on vahvistaa ihmisyyttä auttamalla ja tukemalla ihmisiä heidän arjessaan.


title: Globaali sosiaalityö

text: Globaali sosiaalityö ry:llä on projekteja muun muassa Libanonissa, Mosambikissa ja Tansaniassa. Projektit voivat sisältää kehittämistyötä, koulutusta, tiedotusta, tutkimusta tai humanitääristä apua. Lisäksi yhdistyksen kautta erityisesti sosiaalialan opiskelijat voivat tehdä harjoittelujaksoja ulkomailla.


title: Jamburg

text: Jamburg () on maakaasun tuotannon kasvattama taajama (посёлок) Jamalin Nenetsian autonomisen piirikunnan keskiosissa Luoteis-Siperiassa. Taajama sijaitsee Nadymin kunnallispiirin pohjoisosissa Obinlahden itärannalla Tazin niemimaalla. Taajaman tärkein yritys on valtiollinen Gasprom, jonka vastuulla on lähistöllä sijaitsevan, Venäjän 2. suurimmaksi ja maailman 5. suurimmaksi mainitun Jamburgin kaasukentän hyödyntäminen. Lähistöllä on muitakin kaasu- ja öljykenttiä; osittain myös Obinlahden alla.


title: Jamburg

text: Jamburg sijaitsee linnuntietä 220 kilometriä Jamalin Nenetsian suurimpiin kaupunkeihin kuuluvasta Novyi Urengoista pohjoiseen ja 390 kilometriä pääkaupunki Salehardista koilliseen.


title: Jamburg

text: Jamburgin seudun kaasuntuotannolla ja asutuksella on vuosikymmenten historia. Maaliskuussa 1958 piirikunnan pääkaupungissa Salehardissa perustettiin tutkimusretkikunta selvittämään akateemikko I.M. Gubginan arvio öljyn ja maakaasun esiintymisestä nykyisen Jamalin Nenetsian alueelta. Huhtikuussa 1965 Tazin kylän (nykyinen Tazovskin taajama?) lähistölle porattu koereikä purki maakaasua yli 1 miljoonan kuutiometrin päivävauhdilla. Tarkovskin maakaasukenttä oli ensimmäinen arktisen alueen ja Jamalin-Nenetsian maakaasulöytö. Vuoden 1969 elokuussa Tazin kaasulöydön tehnyt tutkimusretkikunta löysi Jamburgin alueelta valtavan kaasukondensaattia sisältävän esiintymän poraaja V. Romanovan johdolla. Tästä sai alkunsa Jamburgin saagaksikin mainittu kehitys, jonka tuloksena alueella on nykyään Venäjän 2. suurin kaasuntuotantoalue.


title: Jamburg

text: Lokakuussa 1980 ensimmäinen maastoajoneuvoin kulkeva ajoneuvokaravaani saapui alueelle; tätä ennen oli tehty 400 kilometriä uutta tietä. Mukana saapui tuotantoporauksia valmisteleva johtoryhmä "Nadymgazprom"ista, jonka seuraaja on nykyinen "Gazprom dobytša Nadym" (suom. Gaspromin Nadymin kaivosyhtiö).


title: Jamburg

text: Jamburgin taajama perustettiin virallisesti vuonna 1982.


title: Jamburg

text: Jamburgin asutushistoriassa ja nimistössä näkyy suomalaisten vaikutus. Aikoinaan, tiiviiden neuvottelujen jälkeen rakennusyhtiö YIT solmi kaupat maaliskuussa 1986 ja toimitti Jamburgiin Gaspromin tilaamat asuinparakit 9000 hengelle. Jamburgin komennuskylän rakentamiseksi vietiin kaksi laivalastillista rakennustarvikkeita ja neljä asennusvalvojien asuinparakkia perille jo kesän 1986 avomerikaudella. Seuraavana kesänä Suomesta, lähinnä Porin Mäntyluodon satamasta vietiin 24 laivallista rahtia ensin Skandinavian ympäri Murmanskiin tullattavaksi, jonka jälkeen Karanmeren kautta Obinlahdelle. Lastien kuljetuksesta vastasivat Murmanskin ja Mustameren laivaston alukset. Lastit piti tuolloin purkaa Obinlahdella ja viedä matalamman syväyksen jokialuksilla Jamburgin satamaan. Nykyisin tämän parakkikylän alue tunnetaan Jamburgin "Vanhana suomalaisena" (Staryi finski) asuinalueena. Taajamassa on myös "uutena suomalaisena" tunnettu asuinalue ().


title: Jamburg

text: Nadimin kunnallispiirin väestötilastoissa Jamburgin kaasuntuotantotaajaman vuoden 2010 asukasluku oli 0 henkeä, mutta taajaman työntekijöiden määräksi kunnallispiiri ilmoitti 13418 henkeä. Kaasuntuotantotaajaman asukkaat koostuvat tyypillisesti ehkä kuukauden kerrallaan paikalla olevista kausityöntekijöistä, jotka asuvat perheineen vuorokuukaudet muilla paikkakunnilla. Asukkaita myös lähetetään ankaran kylmän ilmaston ja talven kaamoksen vastapainoksi terveyssyistä välillä suurempiin kaupunkeihin tai etelään virkistäytymään. Kerrallaan saa taajamassa asua korkeintaan 2 kuukautta. Vuonna 2005 taajama oli mitoitettu enimmillään 14 000 hengelle. Kerrallaan Jamburgissa asuu ja/tai työskentelee siten ehkä 5000-7000 henkeä.


title: Jamburg

text: Jamburgiin maantie- ja rautatieyhteys tulee Novyi Urengoin kautta; etäisyys rautateitse on 246 km. Novyi Urengoista pääsee edelleen Gubkinskiin, Nojabrskiin ja muun muassa Hanti-Mansian Surgutiin. Jamburgissa on myös lentokenttä ja rahtisatama, joskin Obinlahden mataluuden vuoksi kaupungin satamaan ei pääse syvyykseltään suurimmilla aluksilla täydessä lastissa.


title: JVC GZ-MG335

text: JVC GZ-MG335 on japanilaisyhtiö JVC:n kehittämä kiintolevykamera. Kamera julkaistiin Pohjois-Amerikassa 21. helmikuuta ja Euroopassa 12. kesäkuuta 2008. Kamera on saanut pääosin positiivista vastaanottoa, sillä alaTest antoi sille 4 arvostelijan arvosanojen keskiarvosanaksi 76/100. AlaTestin sivustolla kootuissa arvosteluissa kameraa kehuttiin sen kompaktista suunnittelusta ja suuresta muistitilasta, mutta vastineeksi kritisoitiin ulkoisen mikrofonin liittimen puuttumista.


title: JVC GZ-MG335

text: Merkittäviä eroja GZ-MG335:n edeltäjistä on kameran Laser Touch-käyttöliittymä ja systeemi, jossa kameraa ei tarvitse joka kerta kytkeä erikseen päälle, vaan kameran järjestelmä käynnistää sen itse aina kun avaa läpän.


title: Hanna (Alberta)

text: Hanna on kaupunki itäisessä Keski-Albertassa, Kanadassa. Kaupungin asukasluku on noin 2 700 ja sen elinkeinoista tärkeimpiä ovat maatalouden ja öljyntuotannon lisäksi matkailu- sekä kaivostoiminta.


title: Hanna (Alberta)

text: Kaupunki syntyi ensimmäisten uudisasukkaiden saapuessa sen nykyiselle alueelle kesällä 1912. Aluetta huutokaupattiin Saskatoonin julkisessa huutokaupassa, ja pian sen lähialueilla liikkui jo huhu alueelle suunnitellusta kaupungista. Vuoden loppuun mennessä Hannaan oli muuttanut jo 800 asukasta.


title: Hanna (Alberta)

text: Kaupungin syntyyn liittyy vahvasti teollistuminen ja varsinkin rautatieteollisuuden lisääntyminen.


title: Hanna (Alberta)

text: Hanna on kaupunki keskisessä Albertassa, Kanadassa. Se sijaitsee valtateiden 9 ja Veteran's Memorial Highwayn risteyksessä, 215 kilometrin päässä Calgarysta koilliseen. Matkaa Yhdysvaltain ja Kanadan väliselle rajalle on noin 330 kilometriä.


title: Hanna (Alberta)

text: Hannan asukasluku on noin 2 673 ja pinta-ala 8,56 neliökilometriä.


title: Hanna (Alberta)

text: Hannan pääelinkeinoja ovat maatalous, öljy- sekä polttoainetuotanto, kaivostoiminta sekä tehdasteollisuus. Myös turismilla on tuloissa merkittävä osa, sillä kaupunki sijaitsee valtateiden varsilla.


title: Hanna (Alberta)

text: Maatalouden saralla eniten viljellään muun muassa ohraa, vehnää ja ruista. Karjankasvatuksessa tärkeimpiä ovat lampaat, siat sekä siipikarja.Myös kanadalaisyhtye Nickelback on perustettu Hannassa.


Luettelo vaalikauden 1991–1995 kansanedustajista sisältää eduskunnan jäsenet vaaleista 1991 seuraaviin vaaleihin. Vuonna 1991 valittu eduskunta toimi 22. maaliskuuta 1991 – 23. maaliskuuta 1995.


title: Sergei Monja

text: Sergei Aleksandrovitš Monja (s. 15. huhtikuuta 1983 Saratov, Venäjän SFNT, Neuvostoliitto) on venäläinen koripalloilija, joka edustaa Himkiä.


title: Sergei Monja

text: Monja pelasi juniorina koripalloa Avtodor Saratovin joukkueessa, jonka edustusjoukkueeseen hän nousi kaudeksi 2000–2001. Toisella kaudellaan hän pelasi jo 7,7 pisteen ottelukeskiarvolla, ja hän siirtyi vuonna 2002 TsSKA Moskovaan. Monja voitti seuran kanssa Venäjän-mestaruuden vuosina 2003–2005.


title: Sergei Monja

text: Kaudeksi 2005–2006 Monja hankittiin NBA-seura Portland Trail Blazersiin, jossa hän ei kuitenkaan onnistunut vakiinnuttamaan pelipaikkaansa. Tämän johdosta hänet lainattiin kauden aikana D-liigaan, Fort Worth Flyersille. Helmikuussa 2006 Monjan pelioikeudet kaupattiin Sacramento Kingsille, jossa hän pelasi loppukauden aikana kolme ottelua.


title: Sergei Monja

text: Vuonna 2006 Monja palasi Venäjälle, jossa hän siirtyi pelaamaan Dynamo Moskovaan. Neljän pelikauden jälkeen hän jatkoi pelaamista Himkissä, jossa hän voitti VTB-liigan vuonna 2011 ja Eurocupin kaudella 2011–2012.


title: Tahdotko mut tosiaan

text: Tahdotko mut tosiaan on suomirockyhtye Popedan kappale ja single vuoden 1994 studioalbumilta "H.Ö.N.Ö.". Kappale julkaistiin CD-singlenä 16. toukokuuta 1994.


title: Tahdotko mut tosiaan

text:
Kappaleen on säveltänyt yhtyeen silloinen bassokitaristi Markku Petander, ja kappaleen sanat on kirjoittanut Kolmas Nainen-yhtyeen laulaja Pauli Hanhiniemi. Kappale on yksi Popedan tunnetuimmista ja suosituimmista, ja yhtye soittaa sen edelleen jokaisessa konsertissaan.
Popedan pisimmälle studioalbumille "H.Ö.N.Ö." koottiin kaikkiaan 17 kappaletta, joista nimenomaan "Tahdotko mut tosiaan" nousi koko albumin valovoimaisimmaksi. Yhtyeen silloisen rumpalin Kari Holmin mukaan koko kappale pelasti albumin, ja auttoi sitä ylittämään kultalevyrajan heinäkuussa 1995.


title: Tahdotko mut tosiaan

text: Kappaleen alkuperäisellä, Petanderin säveltämällä demonauhalla rumpuja soitti sessiomuusikko Ari Toikka, joka myöhemmin soitti rumpuosuudet myös albumille päätyneeseen versioon.


title: Tahdotko mut tosiaan

text: Singlen toinen kappale "Pelkosenniemen poika" oli alun perin tarkoitettu laulettavaksi Ari “Raaka-Arska” Tuomiselle, yhtyeen pitkäaikaiselle tuttavalle ja roudarille. Hieman maatalousaiheisen ja kantaa ottavan kappaleen lauluvastuu siirtyi kuitenkin yhtyeen kitaristi Costello Hautamäelle. Kappaleen nimi on viittaus Pelkosenniemeltä kotoisin olevaan Hanoi Rocks-yhtyeen kitaristiin, Andy McCoyhyn.


title: Planetary Resources

text: Planetary Resources, Inc. (aiemmin Arkyd Astronautics) on yhdysvaltalainen yritys, joka on ilmoittanut kiinnostuksestaan avaruuden luonnonvarojen kaupallisesta hyödyntämiseen, esimerkiksi asteroideja kaivamalla. Sijoittajaryhmän rahoittaman yhtiön osakkaita ovat muun muassa Googlen johtajat Larry Page ja Eric Schmidt sekä elokuvaohjaaja James Cameron. Yritys tutkii tapoja hyödyntää tuhansia Maata kiertäviä asteroideja jalometallien hankinnassa. Yhtiön perustajiin kuuluvan Peter Diamandisin mukaan yksi 30 metriä pitkä asteroidi voisi sisältää platinaa 19–38 miljardin euron arvosta. Ensimmäisen koeluonteisen tutkimuslennon yhtiö suunnittelee tekevänsä kahden vuoden kuluessa.


title: Sapiéntza

text: Sapiéntza (, aiemmin "Sapienza") on pieni Kreikan saari, joka kuuluu Jooniansaariin ja tarkemmin Oinoússeen saariin. Se sijaitsee Joonianmeressä Peloponnesoksen niemimaan lounaisrannikon edustalla. Saaren pinta-ala on 9 neliökilometriä ja asukasluku 2 (vuonna 2011). Saaren nimi tulee italiasta ja tarkoittaa viisautta.


title: Sapiéntza

text: Sapiéntzan saari sijaitsee Jooniansaariin kuuluvassa pienemmässä Oinoússeen saariryhmässä Välimereen kuuluvassa Joonianmeressä Peloponnesoksen niemimaan lounaisrannikon Methónin kylän edustalla. Saari kuuluu Pýlos-Néstoraksen kuntaan, joka kuuluu Messenian alueyksikköön ja Peloponnesoksen alueeseen. Pinta-alaa Sapiéntzalla on 9 neliökilometriä, ja sen korkein kohta on 219 metriä merenpinnan yläpuolella. Sapiéntzan rannikko vaihtelee alavista alueista jyrkkiin rinteisiin. Saaren ainoa hiekkaranta sijaitsee pohjoisosassa ja on nimeltään Ámmos.


title: Sapiéntza

text: Sapiéntza yhdessä muiden Oinoússeksen saariryhmän saarten, kuten Schízan ja Venétikon, sekä näiden saarten vastapuolisella mantereella olevien alueiden kanssa muodostaa Natura 2000 -verkostoon kuuluvan suojelualueen, jolla on kokoa 112,9 neliökilometriä.


title: Sapiéntza

text: Sapiéntzalla kasvaa välimerenkasvillisuutta, kuten heinäkasveja, kermestammi, lännenmansikkapuu, myrtti, mastiksipistaasi ja öljypuu. Saarelle on tuotu Kreetan saarelta uhanalaisia "kri-kri"-villivuohia ("Capra aegagrus creticus"). Sapiéntzalle on tuotu myös lampaita ja fasaaneja. Vuosittain saarelle päästetään metsästämään luvan kanssa esimerkiksi saaren villilampaita, villivuohia, fasaaneja, laulurastaita, viiriäisiä ja lehtokurppia.


title: Sapiéntza

text: Saari joutui Venetsian tasavallan alaisuuteen vuonna 1209 saarella sijainneessa luostarissa allekirjoitetun sopimuksen mukaan. Kreikan vapaussodan aikana vuonna 1825 Kreikan merivoimat käytti saarta operaatioidensa tukikohtana. Sapiéntzan saari kuului vuoteen 1850 saakka virallisesti Britannian Jooniansaarten yhdysvallat -nimiseen protektoraattiin. Kreikkaan saari liitettiin yhdessä idempänä sijaitsevan Elafónisoksen saaren kanssa virallisesti 6. heinäkuuta 1850 kreikkalaisen ministerin Andréas Lóntoksen ja Britannian suurlähettilään Whishin tekemällä sopimuksella. Britit rakensivat saaren eteläosaan vuonna 1890 majakan, jolla on korkeutta 18 metriä.


title: Sapiéntza

text: Saaren rannikolla on useita hylkyjä monilta eri historiallisilta aikakausilta. Esimerkiksi Sapiéntzan pohjoisrannikon edustalla makaa ensimmäiseltä vuosisadalta peräisin oleva hylky.


title: Wallander: Jokeri

text: Jokeri on ruotsalainen rikoselokuva vuodelta 2006. Se on Wallander-elokuvasarjan kahdestoista osa.


title: Wallander: Jokeri

text: Ravintolaa pitänyt nainen murhataan Ystadin kaupungin laitamilla sijaitsevan ravintolansa pihalle. Naisella paljastuu olleen yhteyksiä hämäräperäiseen malmölaiseen liikemieheen, jonka ravintoloissa harjoitetaan laittomuuksia. Ystadin poliisin avuksi tulee malmölainen rikospoliisi Frank Borg, joka on kovaotteinen ja väkivaltainen eikä välitä aina noudattaa sääntöjä etsiessään tietoja rikollisilta.


title: Call of Cthulhu (täsmennyssivu)

text: Call of Cthulhu voi viitata seuraavin asioihin:


title: Chase Tower (Rochester)

text: Chase Tower on pilvenpiirtäjä Rochesterin kaupungissa New Yorkin osavaltiossa Amerikan Yhdysvalloissa. Rakennus tunnettiin aikaisemmin nimellä "Lincoln First Bank". Chase Tower on Rochesterin kaupungin kolmanneksi korkein rakennus. Rakennuksen rakentaminen aloitettiin vuonna 1972 ja se valmistui vuonna 1973.


title: Chase Tower (Rochester)

text: Rakennuksen pinta oli alun perin päällystetty valkoisella marmorilla, mutta marmorilaatat eivät pysyneet paikoillaan ja siksi vuonna 1980 rakennuksen pinta päällystettiin valkoisilla alumiinilaatoilla.


title: Ashes to Ashes

text: Ashes to Ashes voi tarkoittaa ainakin seuraavia asioita:


title: Oulunkylän ravirata

text: Oulunkylän ravirata oli vuosina 1884-1926 Oulunkylässä sijainnut Suomen ensimmäinen ravirata. Se oli nykyisten "Käskynhaltijantien" ja "Siltavoudintien" risteyksen kohdalla Käskynhaltijantien pohjoispuolella. Alueella sijaitsee nykyään muun muassa Oulunkylän urheilupuisto. Jäänteitä raviradasta on nykyäänkin nähtävissä Siltavoudintiellä olevan huoltoaseman viereisessä metsikössä.


title: Oulunkylän ravirata

text: Joissakin lähteissä radan valmistumisvuodeksi mainitaan virheellisesti 1893. Oikea on kuitenkin 1884, esimerkiksi Oulunkylän raviradan 100-vuotisjuhlakilpailut järjestettiin Vermossa vuoden 1984 kesäkuussa.


title: Oulunkylän ravirata

text: Ravikilpailuja Suomessa oli järjestetty jo 1800-luvun alkupuolelta lähtien. Niitä oli kesäaikaan maanteillä sekä erityisesti talvisin eri vesistöjen jäillä. Vuosisadan loppupuolella syntyi kuitenkin tarve oikeiden kilparatojen saamiseksi maahan. Ensimmäisen päätti rakentaa "Uudenmaan läänin Hevosystäväinseura" Helsingin maalaiskuntaan Oulunkylän kartanon maille. Oulunkylän jälkeen seuraava ravirata Suomeen valmistui vuonna 1902 Turun Kupittaalle.


title: Oulunkylän ravirata

text: Oulunkylän rata oli pituudeltaan yhden virstan eli 1068,80 metrin mittainen. Se oli siis suurin piirtein saman pituinen kuin nykyiset tuhannen metrin radat. Vuonna 1906 sitä lyhennettiin tasan kilometrin mittaiseksi. Kaviouran keskellä sijaitsi tuomaritorni. Lisäksi rakennettiin 900 hengen katsomorakennus, jossa oli erillinen parvi lehdistölle sekä puinen ravintolana toiminut paviljonki kellotorneineen.


title: Oulunkylän ravirata

text: Oulunkylän raviradan vihkiäiskilpailut järjestettiin vuoden 1884 juhannuksena. Läheiselle Oulunkylän rautatieasemalle saapui Helsingistä kolme ylimääräistä junaa, jotka kuljettivat yleisöä kilpailupaikalle. Ensimmäisen Oulunkylässä ajetun lähdön voitti eläinlääkäri G.Lundgrenin omistama 10-vuotias ori "Ampiainen", joka ravasi kolmen kierroksen eli 3 207 metrin matkan kilometriaikaan 1,53,6. Ensimmäinen Suomen ennätys radalla saavutettiin neljä vuotta myöhemmin, kun kuuluisa hevonen Kirppu juoksi saman matkan kilometriaikaan 1,44,2.


title: Oulunkylän ravirata

text: Vuonna 1914 Oulunkylässä pidettiin Suomen ensimmäinen ennekkomaksullinen Derby-kilpailu suomenhevosille.


title: Oulunkylän ravirata

text: Ravikilpailuiden lisäksi Oulunkylän raviradalla järjestettiin koko ajan myös muita urheilukilpailuja ja tapahtumia. Se toimi esimerkiksi Oulunkylän VPK:n harjoituspaikkana. Rataa käyttivät myös yleisurheilijat. Vuonna 1906 siellä järjestettiin Suomen ensimmäinen maratonjuoksu ja kolmea vuotta myöhemmin Helsingin Jyryn kansainväliset yleisurheilukilpailut.


title: Oulunkylän ravirata

text: Raviradalla oli lisäksi erilasia kansanjuhlia, pyöräilykilpailuja sekä Suomen ensimmäiset moottoripyöräkilpailut. Helmikuussa 1911 siellä oli tarkoitus pitää suuri lentonäytös, jossa oli mukana muun muassa tanskalaisen ilmailupioneerin Robert Svendsenin Blériot XI-kone. Paikalle saapunut yli 10 000 hengen yleisö joutui kuitenkin pettymään, kun lentokoneet eivät onnistuneetkaan nousemaan ilmaan.


title: Oulunkylän ravirata

text: Oulunkylän raviradan merkitys yleisurheilukenttänä alkoi hiipumaan 1900- ja 1910-lukujen vaihteessa valmistuneen Eläintarhan kentän myötä. Pääkaupungin hevosharrastajat puolestaan halusivat uuden raviradan lähemmäksi kaupungin keskustaa Helsinkiin, Oulunkylästä oli muodostettu taajaväkinen yhdyskunta vuonna 1906 ja itsenäinen kunta 1921.


title: Oulunkylän ravirata

text: Vuonna 1924 aloitettiin uuden Käpylän raviradan rakennustyöt ja se valmistui kahta vuotta myöhemmin. Samalla toiminta ravikilpailutoiminta Oulunkylässä loppui. Raviradan paikalle rakennettiin kaksi urheilukenttää paikkakunnan urheiluseurojen käyttöön.


title: Turkkilaisia makeisia

text: Turkkilaisia makeisia tai Turkkilainen namu ("Turks fruit") on Paul Verhoevenin ohjaama elokuva vuodelta 1973. Elokuva on rakkaustarina ja äänestetty kaikkien aikojen parhaaksi hollantilaiselokuvaksi.


title: Turkkilaisia makeisia

text: Elokuvan ansiosta Hollywood kiinnitti huomionsa sekä ohjaaja Verhoeveniin että pääosan näyttelijään Rutger Hauerin.


title: Turkkilaisia makeisia

text: "Video-oppaassa" vuodelta 1994 Bello Romano sanoo elokuvaa villiksi, tuoreen tuntuiseksi ja rohkeaksi ihmissuhteiden kuvaukseksi ja antaa sille kolme tähteä viidestä, mikä vastaa sanallista arviota ”hyvä”.


title: Elvis Is Back!

text: Elvis Is Back! on Elvis Presleyn kymmenes albumi. Se julkaistiin huhtikuussa 1960 RCA Victor -levymerkillä sekä mono- että stereofonisena. Vastaavat luettelotunnukset ovat LPM/LSP 2231. Albumi oli Elviksen ensimmäinen aito stereolevy. Äänityssessiot pidettiin julkaisuvuonna 20. maaliskuuta ja 3. huhtikuuta RCA:n B-studiolla Tennesseen Nashvillessä.


title: Elvis Is Back!

text: Albumi oli parhaimmillaan toisella sijalla Billboard-lehden albumilistalla. Se on myös valittu vuoden 2005 kirjaan "1001 albumia jotka jokaisen on kuultava edes kerran eläessään", kuten myös hänen esikoisalbuminsa ja "From Elvis in Memphis". Recording Industry Association of America (R.I.A.A) vahvisti albumin myyneen kultaa 15. heinäkuuta 1999.


title: Elvis Is Back!

text: "Elvis Is Back!" on Elviksen ensimmäinen albumi sen jälkeen, kun hänet kotiutettiin Yhdysvaltain armeijasta. Ensimmäisenä äänityspäivänä paikalla olivat "Eversti" Tom Parker, hänen apulaisensa Tom Diskin ja levy-yhtiö RCA:n edustajat. Nämä halusivat nähdä olisiko Elviksellä vielä tallella "se jokin" kahden univormussa vietetyn vuoden jälkeen. Levytyskokoonpanossa olivat tutut muusikot: kitaristi Scotty Moore, pianisti Floyd Cramer, rumpali D. J. Fontana ja taustalaulukvartetti The Jordanaires. Muut mukana olleet olivat levyttäneet vain kerran aikaisemmin Elviksen kanssa. Yksi uusi mies sessioissa oli kitaristi Charlie Hodge, jonka kanssa Presley oli ystävystynyt asepalvelusaikanaan. Hodge tulisi olemaan Presleyn vakituinen soittokumppani, Memphis Mafian jäsen sekä luottomies Elviksen aloittaessa tauon jälkeen konserttiesiintymiset uudelleen vuosikymmenen lopussa. Kovien paineiden alla äänityssessiot olivat menestykselliset, albumi koko vuosikymmenen kohokohta ja yksi Presleyn omista suosikeista töidensä joukossa. Musiikillisesti hän siirtyi kauemmas 1950-luvun rock and roll -soundistaan ja yhdisteli tällä albumilla doo-wopia, gospelia ja bluesia. Mukana oli jopa jazzahtavia sävyjä, kun hänen versionsa "Fever"-kappaleesta seurasi uskollisesti Peggy Leen versiota vuodelta 1958. Äänityssessioiden myötä Presley siirtyi lähemmäksi popmusiikkia, joka leimasi hänen myöhempää tuotantoaan. "Elvis Is Back!" on myös hänen toisen albuminsa ohella sellainen, jossa äänitysessiot toteutettiin varta vasten albumikokonaisuuden aikaansaamiseksi.


title: Elvis Is Back!

text: Alkuperäistä 12 raitaa sisältävää albumia vastaava CD-levy julkaistiin ensi kerran vuonna 1988.


title: Elvis Is Back!

text: 18. toukokuuta 1999 julkaistu CD sisältää kuusi bonusraitaa, jotka on äänitetty samoissa kahdessa sessiossa kuin itse albumikin ja julkaistu kolmena singlenä. Nuo singlet, "Stuck on You", "Are You Lonesome Tonight? " ja "It's Now or Never" olivat kaikki Billboardin singlelistan kärjessä. Myös B-puolet pärjäsivät Top 40 -listalla. "It's Now or Never" oli muunnos vuoden 1898 napolilaisesta laulusta "'O Sole Mio" ja "Are You Lonesome Tonight?" on balladi vuodelta 1926. Se on ainoa yksittäinen laulu, jonka "Eversti" on pyytänyt Elvistä levyttämään.


title: Elvis Is Back!

text: Vuonna 2008 Sony BMG Music Entertainment on julkaissut albumin sarjassaan "Original Album Classics" 5xCD (RCA 88697295572CD4). Sisältää bonuskappaleet "Stuck on You", "Fame and Fortune", "Are You Lonesome Tonight?", "I Gotta Know", "A Mess of Blues" ja "It's Now or Never".


title: Elvis Is Back!

text: 18. tammikuuta 2011 Legacy Records julkaisi version, jossa yhdellä levyllä on kokonaisuudessaan vuoden 1999 uudelleenjulkaisu sekä single "Surrender". Bonuslevy sisältää kokonaisuudessaan albumin "Something for Everybody", "Surrenderin" B-puolen "I Feel So Bad" sekä singlet "(Marie's the Name of) His Latest Flame" ja "Good Luck Charm" B-puolineen.


title: Elvis Is Back!

text: Muita uudelleenjulkaisuja ovat Steve Hoffmanin remasteroima Digital Compact Cassette (DCC) Gold CD, joka on valmistettu alkuperäisistä nauhoista vuonna 1997 sekä laajennettu laitos keräilijöille suunnatulla Follow That Dream -levymerkillä 1. huhtikuuta 2005."Singlejen sijoitukset Billboard Hot 100 -listalta."


title: Luettelo televisiosarjan Winx-klubi jaksoista

text: Luettelo televisiosarja Winx-klubin jaksoista.


text: Alun perin esitetty: 28. tammikuuta 2004 – 26. maaliskuuta 2004 (RAI 2) 24. lokakuuta 2004 – 2005 (MTV3, Juniori)


text: Alun perin esitetty: 19. huhtikuuta 2005 – 14. heinäkuuta 2005 (RAI 2) 2006 – 2006 (MTV3, Juniori)


text: Alun perin esitetty: 29. tammikuuta 2007 – 28. maaliskuuta 2007 (RAI 2) 1. huhtikuuta 2007 – 2. tammikuuta 2008 (MTV3, Juniori)


text: Alun perin esitetty: 15. huhtikuuta 2009 – 13. marraskuuta 2009 (RAI 2) 16. tammikuuta 2010 – 9. tammikuuta 2011 (MTV3, Juniori) Alun perin esitetty: 16. lokakuuta 2012 – 24. huhtikuuta 2013 (RAI YoYo) 1. joulukuuta 2012 – 10. elokuuta 2013 (MTV3, Juniori) Alun perin esitetty: 6. tammikuuta 2014 – 24. heinäkuuta 2014 (RAI YoYo) 19. tammikuuta 2015 - 23. toukokuuta 2015 (MTV Juniori)Alun perin esitetty: 21. syyskuuta 2015 – 3. lokakuuta 2015 (RAI Gulp) 10. lokakuuta 2015 - 3. tammikuuta 2016 (MTV3)Alun perin esitetty: 18. tammikuuta 2017 – 3. helmikuuta 2017 (RAI Gulp) 4. marraskuuta 2016 (Netflix)Alun perin esitetty: 19. kesäkuuta 2017 – 5. heinäkuuta 2017 (RAI Gulp) 16. kesäkuuta 2017 (Netflix)


title: Euro Hockey Tour 2011–2012

text: Euro Hockey Tourin kausi 2011–2012 oli sarjan 16. kausi. Siinä pelasivat Suomen, Venäjän, Ruotsin ja Tšekin miesten jääkiekkomaajoukkueet.


title: Euro Hockey Tour 2011–2012

text: Koko sarjan voittaja sai 75 000 euroa palkintorahaa.


title: Onesimo Cadiz Gordoncillo

text: Onesimo Cadiz Gordoncillo (16. helmikuuta 1935 Jimalalud – 13. marraskuuta 2013) oli filippiiniläinen roomalaiskatolinen arkkipiispa. Hänet vihittiin papiksi Dumagueten hiippakuntaan 18. maaliskuuta 1961 ja nimitettiin sen vihkipiispaksi sekä Gunuguksen titulaaripiispaksi 14. maaliskuuta 1974. Piispaksi vihkiminen seurasi 27. toukokuuta. Pääkonsekraattorina toimi Bruno Torpigliani, jota avustivat Epifanio Surban Belmonte ja Antonio Yapsutco Fortich.


title: Onesimo Cadiz Gordoncillo

text: Gordoncillo sai 3. heinäkuuta 1976 nimityksen Tagbilaranin piispaksi ja 18. kesäkuuta 1986 Capizin arkkipiispaksi. Hän jäi eläkkeelle 9. marraskuuta 2011.


title: Jose F. Advincula

text: Jose F. Advincula (s. 30. maaliskuuta 1952) on filippiiniläinen roomalaiskatolinen arkkipiispa. Hänet vihittiin papiksi Capizin arkkihiippakuntaan 14. huhtikuuta 1976 ja nimitettiin San Carlosin hiippakunnan piispaksi 25. heinäkuuta 2001. Piispaksi konsekroinnin suoritti 8. syyskuuta Antonio Franco, jota avustivat Onesimo Cadiz Gordoncillo ja Angel N. Lagdameo.


title: Jose F. Advincula

text: Advincula sai 9. marraskuuta 2011 nimityksen Capizin arkkipiispaksi.


title: Nicolas M. Mondejar

text: Nicolas M. Mondejar (s. 15. syyskuuta 1924) on filippiiniläinen roomalaiskatolinen piispa. Hänet vihittiin papiksi 4. huhtikuuta 1953 ja nimitettiin Cebun arkkihiippakunnan vihkipiispaksi sekä Grumentumin titulaaripiispaksi 17. heinäkuuta 1970. Piispaksi vihkiminen seurasi 30. elokuuta. Pääkonsekraattorina toimi Carmine Rocco, jota avustivat Antonio José Frondosa ja Manuel S. Salvador.


title: Nicolas M. Mondejar

text: Mondejar sai 19. joulukuuta 1974 nimityksen Romblonin ja 21. marraskuuta 1987 San Carlosin piispaksi. Hän jäi eläkkeelle 25. heinäkuuta 2001.


title: Warlito Cajandig y Itcuas

text: Warlito Cajandig y Itcuas (s. 31. tammikuuta 1944 Dumarao) on filippiiniläinen roomalaiskatolinen piispa. Hänet vihittiin papiksi 21. maaliskuuta 1970 ja nimitettiin Calapanin apostoliseksi vikaariksi sekä Ausafan titulaaripiispaksi 17. huhtikuuta 1989. Piispaksi vihkiminen seurasi 21. kesäkuuta. Pääkonsekraattorina toimi Jaime Lachica Sin, jota avustivat Nicolas M. Mondejar ja Vicente Salgado y Garrucho.


title: Giuseppe Lagumina

text: Giuseppe Lagumina (20. toukokuuta 1855 Palermo – 5. toukokuuta 1931) oli italialainen roomalaiskatolinen arkkipiispa. Hänet nimitettiin Palermon arkkihiippakunnan vihkipiispaksi ja Samoksen titulaaripiispaksi 16. joulukuuta 1920. Piispaksi konsekroinnin suoritti 26. joulukuuta Alessandro Lualdi, jota avustivat Antonio Augusto Intreccialagli ja Bartolomeo Maria Lagumina.


title: Giuseppe Lagumina

text: Lagumina erosi tehtävistään vihkipiispana 15. heinäkuuta 1929. Samana päivänä hän sai nimityksen Carpathuksen titulaariarkkipiispaksi.


title: Hell-O

text: Hell-O on 1988 julkaistu GWARin ensimmäinen albumi.


title: Antoine Gombaud

text: Antoine Gombaud eli Chevalier de Méré (1607, Poitou, Ranska – 29. joulukuuta 1684) oli ranskalainen kirjailija ja amatöörimatemaatikko.


title: Antoine Gombaud

text: Vaikka hän ei ollut aatelismies, hän otti käyttöön tittelin Chevalier (ritari). Tämä tuli hänen dialogi-muotoisista kirjoituksistaan, joissa ko. kuvitteellinen henkilö edusti hänen omia näkemyksiään. Méré tulee taas paikkakunnasta, jossa hän sai koulutuksensa. Myöhemmin hänen ystävänsä alkoivat kutsua häntä tuolla nimellä.


title: Antoine Gombaud

text: Méré oli tärkeä salonkiteoreetikko. Kuten monet 1600-luvun liberaalit ajattelijat, hän ei luottanut sen enempää perittyyn valtaan kuin demokratiaankaan. Hän uskoi, että ongelmat ratkeavat parhaiten avoimissa keskusteluissa henkevien, hienostuneiden ja älykkäiden ihmisten kesken.


title: Antoine Gombaud

text: Mérén kuuluisimmat esseet ovat "L'honnête homme" (Rehellinen ihminen) ja "Discours de la vraie honnêteté" (Keskustelu rehellisyydestä).


title: Antoine Gombaud

text: Hänet tunnetaan kuitenkin paremmin panoksestaan todennäköisyysteoriaan. Hän oli amatöörimatemaatikko ja aikalaistensa tavoin kiinnostunut vedonlyönnistä ja rahapeleistä. Hän myös kehitteli uusia pelejä ja tutki muun muassa nopanheittoon liittyviä ongelmia kuutosen esiintymisestä heitettäessä yhtä arpakuutiota ja kuutosparin esiintymisestä heitettäessä kahta arpakuutiota.


title: Antoine Gombaud

text: Hän myös kiinnostui pulmasta, joka on peräisin keskiajalta, ellei aikaisemmaltakin. Oletetaan että kaksi pelaajaa aikovat pelata tietyn määrän pelejä, esim. seitsemän, ja heidät keskeytetään ennenaikaisesti. Kuinka pelipanos tulisi jakaa pelaajien kesken, jos vaikkapa toinen on voittanut kolme peliä ja toinen yhden?


title: Antoine Gombaud

text: Méré pestasi Marin Mersennen salongin ratkaisemaan ongelmiaan. Kaksi kuuluisaa matemaatikkoa, Blaise Pascal ja Pierre de Fermat, ottivat haasteen vastaan. Kirjeenvaihdossaan he muodostivat perustan nykyaikaiselle teorialle todennäköisyydestä.


title: Uriah Ashley

text: Uriah Ashley (s. 1. helmikuuta 1944) on panamalainen roomalaiskatolinen piispa. Hänet vihittiin papiksi 15. elokuuta 1979 ja nimitettiin Penonomén hiippakunnan johtoon 18. joulukuuta 1993. Piispaksi vihkiminen seurasi 6. tammikuuta 1994. Pääkonsekraattorina toimi paavi Johannes Paavali II, jota avustivat Giovanni Battista Re ja Josip Uhac.


title: Amaranth

text: Amaranth voi tarkoittaa seuraavia:


title: Nektanebo I

text: Nektanebo oli faarao, joka perusti muinaisen Egyptin 30. dynastian ja hallitsi 18 vuoden ajan (380-362 eaa). Nektanebon egyptiläinen nimi on Nakhtnebef ja hän, kuten muutkin 30. dynastian faaraot, oli egyptiläinen.


title: Nektanebo I

text: Nektanebo rakensi paljon uutta hallituskaudellaan (Hathor-kolonnit Philaen Isis-temppelin etupihalla) ja entisöi kaikki temppelit. Lisäksi hän rakensi Karnakin kesken jääneen ensimmäisen pylonin.


title: Nektanebo I

text: Nektaneboa seurasi hänen poikansa Djedhor (Teos).


title: Nektanebo I

text: Grönblom, Rolf: Faaraoiden Egypti. Schildts Kustannus Oy 2002. ISBN 951-50-1259-7


title: Cristián Caro Cordero

text: Cristián Caro Cordero (s. 16. helmikuuta 1943 Santiago de Chile) on chileläinen roomalaiskatolinen arkkipiispa. Hänet vihittiin papiksi Santiago de Chilen arkkihiippakuntaan 23. joulukuuta 1973 ja nimitettiin sen vihkipiispaksi sekä Arcavican titulaaripiispaksi 12. maaliskuuta 1991. Piispaksi vihkiminen seurasi 14. huhtikuuta. Pääkonsekraattorina toimi Carlos Oviedo Cavada, jota avustivat Carlos González Cruchaga ja Enrique Troncoso Troncoso.


title: Cristián Caro Cordero

text: Caro Cordero sai 27. helmikuuta 2001 nimityksen Puerto Monttin arkkipiispaksi.


title: Jakob Wolle

text: Jakob Wolle (syntymäaika ja -paikka tuntematon, kuollut 1653 Turussa) oli kauppias ja rautaruukkien omistaja.


title: Jakob Wolle

text: Wolle oli turkulainen suurkauppias, joka harjoitti tuontia ja vientiä Lyypekin, Danzigin ja myöhemmin Hollannin kanssa. 1630-luvun keskivaiheille saakka hän oli varakkain turkulainen kauppias. 1627-1635 hän vuokrasi käyttöönsä kaikki Suomen salpietarikeittämöt ja 1632-1644 Mustion rautaruukin. 1630 hän perusti itse Pohjan pitäjän Anskun kylään Antskogin rautaruukin. Kun malmin saanti Wollen rautaruukeille osoittautui riittämättömäksi, ne ajautuivat vaikeuksiin. 1647 hän joutui luvuttamaan ne velkojalleen Peter Thorwöstelle, joka oli toiminut hänen kirjanpitäjänään ja oli naimisissa Elin Sågerin kanssa.


title: Jakob Wolle

text: Wollen puoliso vuodesta 1637 oli hollantilainen Anna Spranckhusen, joka eli ainakin vielä vuonna 1656. Heidän häissään, jotka olivat samalla ristiäiset, oli vieraana muun muassa Pietari Brahe. Wolle haudattiin Turun tuomiokirkon kuoriin, jonka kunnostusta hän oli rahoittanut.


title: Salomonsaarten taistelut

text: Salomonsaarten taistelut olivat Tyynenmeren sodassa toisessa maailmansodassa Japanin ja liittoutuneiden välisiä taisteluita Salomonsaarista. Ne alkoivat tammikuussa 1942, jolloin japanilaiset tekivät maihinnousun saarille ja Bougainvilleen. Kuuden kuukauden aikana japanilaiset valtasivat osan saaristosta ja alkoivat rakentaa saarille tukikohtia, joista käsin voitaisiin hyökätä Uuteen-Guineaan, Australiaan sekä Uuteen-Seelantiin. Liittoutuneet onnistuivat kuitenkin tekemään maihinnousun osalle saarista 7. elokuuta 1942 ja valtaamaan Guadalcanalin saaren helmikuuhun 1943 mennessä. Lisäksi japanilaisten yritys valloittaa Uusi-Guinea epäonnistui Korallimeren taistelun aikana. Uusi Georgia vallattiin 25. elokuuta 1943 ja Bougainville vuonna 1945. Taistelut päättyivät virallisesti 21. elokuuta 1945, kun viimeiset saarilla olevat japanilaisjoukot antautuivat liittoutuneille.


title: Luettelo Réunionin kantoneista

text: Luettelo Réunionin kantoneista käsittää Ranskan merentakaisen departementin, Réunionin, kantonit. Vuodesta 2015 lähtien saari on jaettu 25 kantoniin.


title: Pirjo Määttä

text: Pirjo Helena Määttä (s. 24. tammikuuta 1973 Kuhmo) on suomalainen näyttelijä. Hän on esiintynyt muun muassa televisiosarjoissa "Ketonen & Myllyrinne, Sydän toivoa täynnä" ja "Harvoin tarjolla" sekä Aleksi Mäkelän elokuvassa "Kaappari", jossa hän esittää kaappari Aarno Lamminpartaan vaimoa. Määttä on ollut Suomen Kansallisteatterin vakionäyttelijä vuodesta 2000 ja esiintynyt siellä muun muassa William Shakespearen näytelmässä "Kesäyön unelma". Määttä on tehnyt myös kuunnelmia ja dubbauksia.


title: Eeva-Liisa Haimelin

text: Eeva-Liisa Marjatta Haimelin (s. 28. maaliskuuta 1943 Helsinki) on suomalainen näyttelijä. Teatterikoulun jälkeen hän oli kiinnitettynä Kotkan kaupunginteatteriin vuosina 1965–1967. Hän siirtyi vuonna 1968 Helsingin kaupunginteatteriiin, josta jäi eläkkeelle keväällä 2011. Helsingissä näyttämötöihin lukeutuivat muun muassa Kalle Holmbergin ohjaama "Pohjalaisia" ja Eija-Elina Bergholm ohjaama Lorcan "Bernarda Alban talossa". Haimelin vieraili 1960- ja 1970-lukujen vaihteessa Seinäjoen kaupunginteatterissa Shakespearen Juliana, vastanäyttelijänään teoksen ohjannut Jouko Turkka.


title: Eeva-Liisa Haimelin

text: Haimelin on esiintynyt noin 30 elokuvassa ja televisiotuotannossa kuten "Kaappari (2013), Kuulustelu" (2009), "Mies vailla menneisyyttä" (2002) ja "Vaiennut kylä" (1997). Hänet tunnetaan myös lausuntaesityksistään, joissa hän on tulkinnut kansainvälisten ja suomalaisten naisrunoilijoiden tekstejä, mukaan lukien tätinsä Sylvi Kekkosen.


title: Mathéo Tuscher

text: Mathéo Tuscher (s. 12. joulukuuta, 1996 Noville) on sveitsiläis-ranskalainen moottoriurheilija. Hän kilpailee Sveitsin lisenssillä. Jossain sarjoissa hän on kilpaillut myös Tšekin lisenssillä. Tuscher aloitti Karting-uransa vuonna 2004, jossa hän kilpaili pääosin kotimaassaan Sveitsissä. Hän voitti Sveitsin KF3 mestaruuden vuonna 2008 ja 2009. Vuonna 2011 Tuscher kilpaili uudessa Formula Pilota China -sarjassa, jossa hän voitti sarjan mestaruuden ylivoimaisesti. Vuonna 2012 Tuscher ajoi Formula 2 -sarjassa. Hänestä tuli sarjan historian nuorin kuljettaja, hänen ollessaan vasta 15-vuotias. Hän ajoi neljä paalupaikaa ja kaksi voittoa sijoittuen sarjan loppupisteissä toiseksi. Vuoden lopussa hänet palkittiin Autosport-gaalassa vuoden tulokkaaksi. Vuonna 2013 Tuscher ajoi kaksi kilpailua World Series by Renault -sarjassa saavuttamatta pisteitä. Vuonna 2014 Tuscher kilpaili GP3-sarjassa Jenzer Motorsport -tallissa. Hän saavutti yhden kakkossijan ja 29 pistettä sijoittuen sarjan 12:ksi. Vuonna 2015 Tuscher jatkaa GP3:ssa samassa tallissa.


title: Reino Tikkanen

text: Reino Tikkanen (16. heinäkuuta 1920 Iisalmen maalaiskunta – 27. joulukuuta 2011) oli suomalainen juoksija, jonka päälajeina olivat 800 ja 1 500 metriä.


title: Reino Tikkanen

text: Iisalmen Visasta jo nuorukaisena Helsingin Kisa-Veikkoihin siirtynyt Tikkanen juoksi poikaurheilupäivillä vuonna 1939 pronssille niin 1 500 kuin 3 000 metrilläkin.


title: Reino Tikkanen

text: Vaikka hän ei saavuttanut ainuttakaan Suomen mestaruutta, Tikkanen kuului 1940-luvulla Suomen maileriparhaimmistoon. Parhaina saavutuksina sotavuosien jälkeen vuosina 1946 ja 1948 saavutetut 1 500 metrin SM-hopeat vuonna 1946 Pentti Siltalopin jälkeen ja 1947 Aarne Kainlaurin jälkeen.


title: Reino Tikkanen

text: SM-viesteissä Reino Tikkanen saavutti HKV:n kvartetissa 11 hopea- tai pronssimitalia vuosian 1943–1953. Maaotteluedustus tuli sodan jälkeen kesällä 1946 käydyssä Tanska-maaottelussa.


title: Reino Tikkanen

text: Erikoisuutena voidaan mainita, että jatkosodan aikaan kesällä 1943 Tikkanen juoksi Kontupohjan avajaiskilpailuissa 1 500 metrin aikaan 3.46,9. Tuloksen kerrottiin olleen uusi maailmanennätys, mutta matkan tarkistusmittaus osoitti juostun matkan liian lyhyeksi, joten ilmoitus piti peruuttaa.


title: Reino Tikkanen

text: Ammatiltaan Reino Tikkanen oli työntutkija.


title: Scout

text: Scout on englantia ja tarkoittaa sekä partiolaista että sotilastiedustelijaa. Sanaa on käytetty mm. sotakaluston nimenä.


title: Girl’s Day

text: Girl’s Day () on nelihenkinen eteläkorealainen tyttöyhtye, jonka levy-yhtiönä toimii Dream Tea Entertainment. Yhtye debytoi vuonna 2010 ja sen nykyiset jäsenet ovat Sojin, Yura, Minah ja Hyeri. Heidän faniklubistaan käytetään nimitystä "Daisy".


title: Mary Douglas

text: Mary Margaret Douglas (25. maaliskuuta 1921 – 16. toukokuuta 2007) oli brittiläinen antropologi. Douglasin tutkimusalue oli erityisesti sosiaaliantropologia. Hänet tunnetaan etenkin kulttuuriin ja symbolismiin liittyvistä kirjoituksistaan.


title: Mary Douglas

text: Mary Margaret Douglas (o.s. Tew) syntyi Italiassa San Remossa, missä vanhemmat olivat lomailemassa. Perhe asui pysyvästi Burmassa, jossa Mary Douglasin isä Charles Tew työskenteli Intian siviilihallinnon virkamiehenä. Douglas oli perheensä esikoinen. Perheen juuret ovat Irlannissa, ja sukunimi Tew on kelttiläistä juurta.


title: Mary Douglas

text: Mary Douglasin tullessa viisivuotiaana kouluikään hän matkusti Englantiin äidinpuoleisten isovanhempien luo. Hän kävi siis ensimmäiset kouluvuotensa Englannissa Devonin kreivikunnassa sijaitsevassa Totnesissa. Kun Douglasin äiti Phyllis Tew sairastui syöpään, vanhemmat palasivat Lontooseen. Maryn isoisän kuoltua Mary muutti sisarensa kanssa isovanhempiensa luota eläkkeelle jääneen isänsä luokse. Uusi koulupaikka oli Roehampton, jossa oli katolinen Pyhän Sydämen sääntökunnan nunnaluostari ja luostarikoulu. Luostarikoulussa opiskelemisella on nähty olleen myöhemmin suuri vaikutus Douglasin tuotantoon. Luostarikoulu oli Douglasille turvallinen ja yhteisöllisyyttä tarjoava paikka.


title: Mary Douglas

text: Douglas aloitti vuonna 1939 yliopisto-opinnot Oxfordissa, mutta ne keskeytyivät sotavuosiksi, ja hän työskenteli siirtomaavirastossa vuodesta 1943 vuoteen 1947. Tänä aikana hän tutustui useisiin antropologeihin ja antropologisiin tutkimuksiin. Toisen maailmansodan loppupuolella Douglas palasi suorittamaan opinnot loppuun. Hän valmistui sosiaaliantropologia pääaineenaan vuonna 1948. Tämän jälkeen Douglas otti tutkimuskohteekseen Belgian Kongossa elävät lelet ja teki heidän parissaan etnografista kenttätyötä vuosina 1949, 1950 ja 1953. Douglas väitteli tohtoriksi vuonna 1951. Väitellessään tohtoriksi hän oli Edward Evans-Pritchardin ja M. N. Strinivasin oppilas. Väitöstutkimus julkaistiin kaksi vuotta myöhemmin nimellä "A Study of the Social Organization of the Lele of Kasai". Mainittujen opettajien lisäksi Douglasin ajatteluun vaikutti suuresti myös Oxfordissa opettanut tšekkoslovakialainen juutalaispakolainen Franz Baermann Steiner, joka käsitteli luennoillaan kulttuurien tabu-käsityksiä.


title: Mary Douglas

text: Douglas siirtyi Oxfordista vuonna 1951 University Collegen antropologian laitokselle Lontooseen. Yksi syy siirtymiseen oli avioliitto James A. T. Douglasin kanssa. Mary Douglas työskenteli University Collegessa 26 vuotta, minkä jälkeen hänet kutsuttiin tutkimustyöhön Yhdysvaltoihin. Douglas siirtyi New Yorkissa toimivan Russell Sage -säätiön kulttuurientutkimuksen laitoksen johtajaksi. Tässä työssä hän toimi vuoteen 1981 asti, jolloin hänet nimitettiin Northwestern Universityn antropologian professoriksi Evanstoniin. Mary Douglas jäi eläkkeelle vuonna 1985 ja palasi silloin Englantiin.


title: Lumihaarikko

text: Lumihaarikko ("Sagina nivalis", syn. "S. intermedia") on kohokkikasveihin kuuluva, hyvin pienikokoinen arktisten alueiden kasvi.


title: Lumihaarikko

text: Monivuotinen lumihaarikko kasvaa 2–4 cm leveinä tuppaina, joista nousee 1–3 cm pitkiä varsia. Varret ovat rentoja tai kohenevia, kaljuja ja väriltään usein punertavia. Lehdet ovat 5–15 mm pitkiä, rihmamaisia ja pareittain yhdistyvisiä. Valkoiset kukat ovat yksittäin varren päässä, kukkaperät ovat suoria. Verhiö ja teriö ovat neljä- tai joskus viisilehtisiä, nuput ovat pallomaisia. Verholehdet ovat 1,5–2 mm pitkiä. Valkoiset terälehdet ovat verholehtiä lyhyempiä. Heteitä on tavallisesti kahdeksan kappaletta. Suomessa lumihaarikko kukkii heinä–elokuussa. Kota on hieman verhiötä pidempi, kotaperät ovat suoria.


title: Lumihaarikko

text: Lumihaarikkoa tavataan lähinnä pohjoisen pallonpuoliskon arktisilla alueilla. Euroopassa lajia kasvaa Skotlannissa, Färsaarilla, Islannissa, Huippuvuorilla sekä Norjan, Ruotsin ja Suomen vuoristo- ja tunturialueilla ja Pohjois-Venäjän tundralla Jäämeren rannalla. Levinneisyysalue jatkuu Venäjällä itään seuraten Jäämeren arktista pohjoisrannikkoa aina Tyynelle valtamerelle saakka, ja edelleen Pohjois-Amerikan puolella Alaskaan, Pohjois-Kanadaan ja Grönlantiin. Suomessa lumihaarikkoa tavataan ainoastaan korkeimmilla tunturiseuduilla Käsivarren suurtuntureilla Enontekiöllä. Lisäksi lajista on vanha havainto Utsjoelta.


title: Lumihaarikko

text: Lumihaarikko on arktisten alueiden kasvi, jota tavataan lietteisillä lumenviipymäpaikoilla, kosteilla kalliopenkereillä ja tunturipurojen sorarannoilla.


title: Taidemaalaus (lehti)

text: Taidemaalaus oli Suomen Taidemaalariliiton julkaisema taidelehti, joka ilmestyi vuosina 2008–2011.


title: Taidemaalaus (lehti)

text: Yleistajuisen "Taidemaalaus"-lehden tavoitteena oli tuoda nykytaidetta ja erityisesti maalaustaidetta entistä laajemman yleisön tietoisuuteen ja toimia yhtenä taidekeskustelun foorumina. Lehti ilmestyi kahdesta neljään kertaa vuodessa, ja sen päätoimittaja oli kuvataiteilija Tiina Lamminen. Lehden neljän toimintavuoden aikana ilmestyi yhteensä 13 numeroa.


title: Homiletiikka

text: Homiletiikka on käytännollisen teologian haara, joka tutkii saarnaa ja saarnan pitämistä. Perinteisesti homiletiikka on tutkinut esimerkiksi sitä, miten saarna on tehty, ja miten ihmisen sana voi olla samaan aikaan Jumalan sanaa. Nykyään tutkitaan saarnaa myös vuorovaikutustilanteena, ja homiletiikan tutkimuksessa ja opetuksessa pyritäänkin ottamaan yhä enemmän huomioon saarnan vastaanottaja ja hänen elämäntilanteensa.


title: Olivia Lufkin

text: Olivia Lufkin (tunnetaan myös nimellä OLIVIA) on 9. joulukuuta 1979 syntynyt laulaja sekä lauluntekijä. Hänen isänsä on yhdysvaltalainen ja äiti okinawalainen. Olivialla on kaksi sisarusta, Jeffrey Lufkin, joka tekee Olivian kanssa paljon yhteistyötä muusikkona sekä Caroline Lufkin, joka on itsenäinen muusikko. Lufkin aloitti oman soolouransa oltuaan japanilaisessa D&D-tyttöbändissä. Hänen menestyksensä alkoi vuonna 2006, luotuaan fiktiiviselle yhtyeelle, "Trapnestille", "Olivia Inspi' Reira (Trapnest)" -työnimen alla kappaleita, joita aiottiin käyttää suositussa animemukaelmassa, Nanassa.


title: Olivia Lufkin

text: Olivia Lufkin syntyi 9. joulukuuta 1979 Okinawassa, Japanissa. Hän muutti vuonna 1982 San Diegoon, Kaliforniaan ja myöhemmin takaisin Okinawaan. Myöhemmin Olivia muutti uudestaan, tällä kertaa Pohjois-Carolinaan ennen muuttoaan takaisin Okinawaan.


title: Olivia Lufkin

text: Myöhemmin osallistuessaan Okinawa Actors Schooliin Olivia liittyi D&D-nimiseen tyttöbändiin, joka puolestaan liittyi osaksi Avex Trax -yritystä. Maineikas tuottaja Tetsua Komuro kuuli Oliviasta eräänä päivänä ja päätti että Olivia olisi täydellinen projektiin, jota hän oli suunnitellut Jean Michel Jarren kanssa. Projektina oli luoda teemakappale jalkapallon MM-kilpailuihin, nimellä Together Now. Kappale julkaistiin kuukautta myöhemmin D&D:n ensimmäisen ja ainoan albumin julkaisusta. Sen jälkeen oli päätetty, että D&D voisi jakautua kahteen muusikkoryhmään: Olivia Olivian lauluprojektiin ja Aya ja Chika "Aya & Chikaksi" D&D:stä.


title: Olivia Lufkin

text: Kun Olivia ei kirjoittanut kahta ensimmäistä kappalettaan, jotka tuotti T2ya, hän kirjoitti kolmannen singlensä, Dear Angelin ja kaikki hänen seuraavatkin singlensä.


title: Olivia Lufkin

text: Vuosina 1999 ja 2000 Olivia julkaisi kuusi singleä, kaikki Pop & rock-äänellä. Vuoden 2000 loppupuolella hän julkaisi ensimmäisen sooloalbuminsa, Synchronicityn, joka sisälsi kaikki julkaistut singlet, viisi ennen kuulematonta kappaletta ja yhden bonuskappaleen. Se nousi korkeimmillaan 20. sijalle Oricon Charts -listalla.


title: Olivia Lufkin

text: Yli vuoden kestäneen tauon jälkeen Olivia otti ammattinsa hallintaan, julkaisten seitsemännen singlensä, Sea Me:n 12. joulukuuta 2001. Tämä single oli merkkinä siitä, että hän vaihtoi Avex Trax -levy-yhtiön Cutting Edge -yhtiöön, josta hän on jatkanut kappaleiden ja albumien julkaisua. Hänen julkaisunsa alkoivat tulla kasvavissa määrin harvinaisiksi ja satunnaisiksi. Olivian seuraava single "Into the Stars" oli suunniteltu julkaistavaksi heinäkuussa 2002 albumilla, joka puolestaan suunniteltiin julkaistavaksi vuoden lopulla. Suunnitelmat kuitenkin muuttuivat, kun singlen julkaisu lykättiin syyskuulle markkinointijoukon takia ja albumin julkaisukin myöhästyi.


title: Olivia Lufkin

text: Olivia näki vuoden 2003 täydellisenä musiikkityylin vaihtamisen vuotena ja mini-albumien hyökkäyksenä kun hän alkoi työstää sarjaa isoveljensä Jeffrey Lufkinin kanssa. Tämän hetken aikana hänen musiikistaan tuli huomattavasti synkempi molemmilla tyyleillä ja lyriikallisemmalla pitoisuudella kuin koskaan ennen. Kappaleiden sijasta neljä mini-albumia julkaisi yksinomaan Tower Records Japan Shibuyassa, Tokiossa. Ne olivat Internal Bleeding Strawberry, Merry&Hell Go Around, Comatose Bunny Butcher ja The Return of the Chlorophyll Bunny.


title: Olivia Lufkin

text: Tämän rinnalla Olivia päätti julkaista harvinaisuustuotteita myyvän muotimerkin, "Black Daisy Villen" kaverinsa Friedia Niimuran kanssa. Tämä muotiyritys jatkoi toimintaansa kesään 2004, jolloin yrityksen kehittämiä vaatteita ja tuotteita julkaistiin. Friedia muutti myöhemmin Yhdysvaltoihin ja toiminta lopetettiin.


title: Olivia Lufkin

text: Sen jälkeen samaisena vuonna 2004 hän julkaisi toisen albuminsa, The Lost Lollin. Tämä albumi sisälsi pääasiassa parasta materiaalia hänen neljältä mini-albumiltaan ja kaksi uutta kappaletta, "Alone in Our Castlen" ja "Fake Flowersin". Tämän albumin julkaisi Tower Records Japan kansanlaajuisesti rajoitettuna painoksena. The Lost Lolli ylsi Oricon Charts -listalla 111. sijalle. Kuitenkin, huolimatta albumin heikosta menestyksestä, Avex Trax julkaisi merentakaisen version tästä albumista, heijastaen Olivian lisääntyvää menestystä Japanin ulkopuolella. Tyypillisesti ainoastaan menestysartistit julkaisivat merentakaisia versioita albumeistaan.


title: Olivia Lufkin

text: The Lost Lollin julkaisun jälkeen Olivia piti epävirallisen tauon keikkailusta lukuun ottamatta "Halloween of the Living Dead" esitystä Hyde-konsertissa 30. lokakuuta 2005. Hän kuitenkin jatkoi uraansa mallina muotilehdissä.


title: Olivia Lufkin

text: Maaliskuussa 2006 tiedotettiin, että Olivia on taas kerran julkaisemassa musiikkia Japanin musiikkiteollisuudessa. Hän toimitti lauluja päävokalisti Reira Serizawalle fiktiiviseen bändiin Trapnestiin osana Nanan animemukaelmaa. Hän tuotti kappaleet "Olivia Inspi' Reira (Trapnest)" -työnimen alla Avex-yhtyeestä olevan Anna Tsuchiyan kanssa, joka on osana Nana Osakin roolia, joka on puolestaan Trapnestin vihollisyhtyeessä Black Stonesissa.


title: Olivia Lufkin

text: Mangan kirjoittaja Ai Yazawa pyysi Oliviaa laulamaan animelle kappaleen kun Avex-yhtyeen jäsen antoi hänen kopionsa Olivian "Sea Me" ja "Into the Stars" -kappaleista. On myös raportoitu, että hän huusi "Se voi olla vain itsensä!" kun hän kuuli ensimmäistä kertaa kappaleet. "A Little Pain" oli Olivian ensimmäinen julkaisu tässä roolissa, jonka hän kirjoitti englanniksi. Myöhemmin sanoitukset vaihdettiin japaniksi. Kappale kertoo "Reiran yksinäisyydestä, kärsivyydestä ja vahvuudesta".


title: Olivia Lufkin

text: Olivia kertoi, että hänen musikaalinen ilmaisunsa on muuttunut, ja sen takia hän jäi tauolle The Lost Lollin julkaisun aikaan, kun hän "tunsi itsensä sen jälkeen masentuneeksi" ja "alkoi huomioida ja ymmärtää monia virheitään" ja että hänen tyylinsä "on saanut lisää yksityiskohtia", se "tuntuu korviin" ja "vielä viileämpänä". Hänen piti tehdä paljon tutkimustöitä Reiran hahmoon, kuin hän "ei ikinä oikein lukisi mangaa". "A Little Pain" on erityisesti räätälöity Reiran näkemykseen. Hän keskitti, "Oli hauskaa laulaa kuin toinen ihminen. Kuten ääninäyttelijä. Kirjoitin sanoitukset kuvan kanssa, jossa Reira näytti itseltään ja kirjoitti sen. Mutta koska hän on Reira hänen täytyy auttaa itseään koko ympäristöstään ja siksi se näyttää siltä kuin totesin, hän laulaa kaikille, mutta oikeasti hän laulaa itselleen. Kirjoitin sen tuolla idealla muistikuvassani."